Aedui - Wikipedia\n(Adkaset eus Haedui)\nGalia er c’hentañ kantved kent JK\nAn Aedui, a-unan gant Roma dirak an Arverned hag ar Sekwaned.\nAn Aedui (pe Haedui) pe Aedued, (Αἰδούοι en henc’hresianeg) a oa ur bobl eus Gallia Lugdunensis, a oa o vevañ etre ar stêrioù Arar (Saône) ha Liger . En-dro dezho e oa ar Bituriges hag ar Sequani. Bibracte e oa o c’hêr-benn, e-kichen Autun.\nA-raok mare Julius Caesar o doa graet emglev gant ar Romaned. Sevel a rejont a-du gant kevre ar pobloù galian a-enep Caesar koulskoude. Met goude faezhidigezh armeoù Verkingetoriks en Emgann Alesia, e voe graet emglev en-dro etre an Aedui hag ar Romaned. Diwezhatoc’h e voe dismantret o c’hêr-benn Bibracte ha lakaat en he lec’h ur gêr hanter-roman hanter-c’halian, Augustodunum (Autun), anvet diwar-lerc'h anv an impalaer Augustus.\nUn nebeud anvioù tud hag a oa Aedued zo anavezet gant oberenn Caesar ha traoùachoù kavet e Bibracte :\n↑ Julius Caesar, De Bello Gallico, levrenn VII, pennad 5, ha De Bello Gallico, levrenn I, pennad 12\n↑ Caesar, De Bello Gallico, levrenn VII, pennad 42\nAdtapet diwar « https://br.wikipedia.org/w/index.php?title=Aedui&oldid=1844414 »\nKemmoù diwezhañ degaset d'ar bajenn-mañ d'an 26 Eos 2019, da 08:04.


Republik Poblel Mongolia - Wikipedia\nRepublik Poblel Mongolia\nKartenn Republik Poblel Mongolia e 1985\nGouarnamant Stad Sokialour\nMinistr Kentañ Punsalmaagiin Ochirbat\n- Krouet 24 a viz du 1924\n- Aet da get 12 a viz c'hwevrer 1992\nUr stad sokialour e Kreiz Azia e oa Republik Poblel Mongolia (mongoleg: Бугд Найрамдах Монгол Ард Улс, pe diverraet БНМАУ) bet krouet e 1924 hag aet da get e 1992.\nGant harp Rusia e tisklêrias Mongolia e dishualded diouzh Sina e 1911 ha rediet e oa bet Sina gant Rusia da sinañ un emglev o anzav emrenerezh ar vro-se met dindan beli Sina atav. Torret e oa bet an emglev-se avat pa oa bet torret an darempredoù etre Republik Poblel Sina hag an Unaniezh Soviedel.\nEtre 1911 ha 1919 e vanas Mongolia feal da Rusia.\nWar wanaat ec'h eas Rusia avat abalamour d'ar C'hentañ Brezel Bed ha d'ar c'hudennoù e diabarzh ar vro ha da geñver Dispac'h Rusia e teuas Sina a-benn d'en em adstaliañ ur wezh all evel mistri war Mongolia ha kaset e oa bet eno arme Sina e 1919.\nUr wezh bet skarzhet Sinaiz diouzh Ourga (bremañ Ulaanbaatar), kêrbenn ar vro, gant Roman von Ungern-Sternberg, e tisklêrias Mongolia e dishualded diouzh Sina evit an eil gwezh d'an 13 a viz Meurzh 1921.\nGoude ma oa bet trec'h Soviediz war an Arme Gwenn ha war bagadoù Sternberg er penn-kentañ eus ar bloavezhioù 1920 ha da heul aloubadeg Ourga e miz Mezheven 1921 e teuas Moskov da gaout ar muiañ a bouez war Mongolia adarre.\nDiskêriet e oa bet Republik Poblel Mongolia d'ar 25 a viz Du 1924, levezonet-don gant Strollad Dispac'hel Pobl Mongolia (SDPM).\nWar gadarnaat a rae ar gouarnamant sokialour etre 1925 ha 1928 daoust d'ur stourm diabarzh etre ar re hag a save a-du gant URSS diouzh un tu hag ar re a felle dezhe muioc'h a emrenerezh diouzh an tu all.\nE 1936 e teuas C'horloogiyn Tchoybalsan da vezañ penn ar Strollad gant skoazell Soviediz. Harzhet ha barnet d'ar marv e oa bet, Peljidiyn Genden, bet Kentañ-Ministr en e raok, a-gevred gant an dud hag o doa savet a-du gant e bolitikerezh emrenerezh.\nMarksour-leninour-rik oa Tchoybalsan ha heuliet e oa bet gantañ e Mongolia ar politikerezh bet diorroet ha lakaet e pleustr en Unaniezh Soviedel gant Stalin. Dont a reas a-benn d'ar mare-se SDPM d'en em ober da vat gant ar Strollad hag ar gouarnamant.\nNebeudig-tre a industriezh a oa c'hoazh ha kazi holl pinvidigezhioù ar vro a vane etre daouarn an noblañs hag ar savadurioù relijion.\nNe oa ket SDPM kalz a vrud vat gant ar boblañs dre vras avat hag a vanas feal dreist-holl da bennoù ar meuriadoù lec'hel. O klask adsevel an ekonomiezh buan-ha-buan e lakaas ar gouarnamant e pleust ur politikerezh kreñv o klask tagañ an daou renkad pouezusañ er vro: an noblañs diouzh un tu hag ar savadurioù relijiel d'an tu all hag er bloavezhioù 1930 e oa bet distrujet meur a manati ha lazhet e oa bet 10.00 a dud, dreist-holl boudisted lamaisted hag adsavadurioù enep-komunour a oa dre ar vro a-bezh d'ar mare-se.\nDa geñver an Eil Brezel Bed ha rak aon e teufe Japan da argadiñ ar vevenn etre Mongolia ha Mandjouria e tivizas URSS cheñch penn d'ar vazh ha lakaet e oa bet e plesutr ur politikerezh gantañ e bal lakaat an eknomiezh da vot war gresk tamm-ha-tamm en ur greñvaat an difenn. Trec'h e oa bet Soviediz ha Mongliz en hañv 1939 war Japaniz bet aloubet reter Mongolia gante ha sinet e oa bet un arsav kenetreze en diskar-amzer.\nDa diwezh 1945 e talvezas Mongolia evit ma c'hellas an Unaniezh Soviedel dont a-benn gant arme Japan.\nMervel a reas Tchoybalsan e Moskov e 1952 ha kemer e blas a reas Yumjaagiyn Tsedenbal, feal eñ ivez da bolitikerezh Rusia.\nGoude ma savas Nikita C'hrouchtchov a-enep d'ar politikerezh bet kaset da benn gant Stalin e reas gouarnamant Mongolia heñvel e-keñver Tchoybalsan e 1956.\nGant Mikhail Gorbatchev ouzh ar stern e URSS e oa bet lakaet e pleustr e bolitikerezhioù anvet perestroika ha glasnost ha levezonet e oa bet gante Mongolia diouzh e du ivez.\nDa heul manifestadegoù meur er goañv 1990 e krogas ar Strollad da digeriñ un tammig ar polikerezh.\nE miz Meurzh e roas Burev politikel (Politburo) Strollad Dispac'hel Pobl Mongolia e dilez hag e miz Mae e oa bet kemmet ar bonnreizh o tennet ar melladoù a lâre e ranke ar strollad bezañ e penn ar vro evit he merañ, o tigeriñ ar politikerezh da strolladoù all hag o krouiñ post ur Prezidant.\nD'an 29 a viz Mezheven 1990 e oa bet dalc'het dilennadegoù liestrolladel ha dieub evit ar wezh kentañ e Mongolia. Mont a reas ar maout gant Strollad Dispac'hel Pobl Mongolia (SDPM) gant 85% eus ar mouezhioù. Ne oa nemet c'hwec'h bloaz war-lerc'h, e 1996 ma oa bet kollet ar votadegoù gant ar Strollad ez-komunour.\nAdtapet diwar « https://br.wikipedia.org/w/index.php?title=Republik_Poblel_Mongolia&oldid=1792134 »\nRepublikoù sokialour kozh\nKemmoù diwezhañ degaset d'ar bajenn-mañ d'an 30 Ebr 2018, da 12:45.


Stumm eus an 22 Mae 2010 da 12:23\n351 okted ouzhpennet , 10 vloaz zo\nStumm eus an 6 Mae 2010 da 14:56 (kemmañ)\nStumm eus an 22 Mae 2010 da 12:23 (kemmañ) (dizober)\n[[Skeudenn:Many hats.jpg|thumbnail|kleiz|200px|Togoù a bep seurt]]\nUn '''tog''', pe ur '''c'habell''', zo ur [[pennwisk]], da lavarout eo ur pezh [[dilhad]] a vez lakaet war [[penn]] an dud, koulz [[paotr]]ed koulz [[merc'h]]ed hiziv. A bep seurt togoù zo, pep seurt stumm dezho. ▼\n=== Gerdarzh ha distagadur ===▼\nDont a ra ar ger eus ar ger [[gallek]] "toque".
 ▼\nDaou zistagadur a gaver d'ar ger: gant ur vogalenn verr, e doare [[Kerne-Izel]] (liester ''tokoù, tokeier''), pe gant ur vogalenn hir, e doare [[Treger]] (liester ''togoù''). E geriadur [[Jules Gros]] e kaver meneg eus ''tokoù'' ha ''togoù'', met ''togoù'' hepken er skouerioù.▼\n▲Un '''tog''', pe ur '''c'habell''', zo ur [[pennwisk]], da lavarout eo ur pezh [[dilhad]] a vez lakaet war [[penn]] an dud, koulz [[paotr]]ed koulz [[merc'h]]ed. A bep seurt togoù zo, pep seurt stumm dezho.\n▲=== Gerdarzh ha distagadur ===\n▲Dont a ra ar ger eus ar ger [[gallek]] "toque".
\n▲Daou zistagadur a gaver d'ar ger: gant ur vogalenn verr, e doare [[Kerne-Izel]] (liester ''tokoù, tokeier''), pe gant ur vogalenn hir, e doare [[Treger]] (liester ''togoù''). E geriadur [[Jules Gros]] e kaver meneg eus ''tokoù'' ha ''togoù'', met ''togoù'' hepken er skouerioù.\n* ''Mont e tog'': pa voe dilezet ar c'hoefoù gant ar merc'hed diwar ar maez, e-kerzh an ugentved kantved, e veze lavaret ''ez aent e tog''. A-raok ne vez togoù nemetgant ar wazed.\n* ''Togañ ar bern plouz'': aozañ ar bern [[plouz]] evel pa vije lakaet un tog dezhañ.\n== Anvioù-tud ==\nAdtapet diwar « https://br.wikipedia.org/wiki/Dibar:MobileDiff/734589 »


Lec'hiañ Park Broadel Lake District\nLake District, anvet ivez The Lakes pe Lakeland, a zo un tolead meneziek e gwalarn Bro-Saoz, e Cumbria, brudet evit e gaerded ha touristel-kenañ. Ur Park Broadel (Lake District National Park) a zo eno.\nEn tolead-se emañ an holl venezioù eus Bro-Saoz o deus en tu all da 900 metr uhelder. En o zouez emañ menez uhelañ Bro-Saoz, ar Scafell Pike (978 m). El Lake District ez eus 16 lenn : an hini anavezetañ anezho eo ar Windermere (14,7 km²).\nAdtapet diwar « https://br.wikipedia.org/w/index.php?title=Lake_District&oldid=1664225 »\nKemmoù diwezhañ degaset d'ar bajenn-mañ d'an 24 Gwe 2015, da 17:04.


Buhez ar Sent/1894/Ruelin - Wikimammenn\nBuhez ar Sent/1894/Ruelin\n◄ Leandr Ruelin Albin ►\nann eizved var ’nn ugent a viz c’houevrer\nSANT RUELIN, ESKOP\nRuelin a ioa ginidik a Vro-Zaoz, hag a deuaz da Vreiz-Izel asambles gant sant Tugdual. Keit ha ma chomaz ar zant-ma e Trebabu, Ruelin a jomaz ive; mez pa’z eaz sant Tugdual da brezeg ann Aviel dre ar vro, n’euz mar ebed na oue Ruelin unan euz ann daouzek a gasaz ganthan d’he zikour; rak sant Tugdual a garie Ruelin dreist he holl ziskibien all, hag he gaout a renke ato da ober koumpagnunez d’ezhan.\nSant Tugdual o veza goudeze savet eur gouent nevez e Landreger, var douarou ar roue Derok, sant Ruelin a ieaz ive di da jom, ha divezatoc’h, pa oue hanvet sant Tugdual da eskop ha pa lavaraz Doue d’ezhan kuitaat he eskopti eur pennad evit tec’het araok eunn nebeut tudchentil fallakr a glaske lamet he vuez diganthan, sant Ruelin a oue adarre he goumpagnoun. Var a gounter, sant Tugdual hag he vignoun en em dennaz neuze e kouent Trebabu pe e parrez Sant-Seo e kichen Montroulez, e leac’h ma’z euz c’hoaz hirio eur geriadenn hag a hanver Ruelin.\nA benn pell goude, sant Tugdual o veza dija prest da vervel a oue pedet gant chalonied he iliz kathedral da joaz he-unan ann hini a dlie beza lakeat da eskop var he lerc’h. Ar Zant, o veza goulennet sklerijenn digant ar Spered-Santel, a joazaz Ruelin he ziskib muia karet, hag ar choaz-ma a oue kavet mad gant ann holl nemed gant Pergat, vikel vraz. Hema evelato ne ziskouezaz netra keit ha ma oue beo sant Tugdual; mes kerkent ha ma oue maro hag enterret, e klaskas freuza ar pez en devoa great. C’hoant beza eskop en doa he-unan, hag evel ma’z oa eunn den a spered hag eur prezeger dispar, lod euz ar veleien a droaz ganthan. Ar re all goulskoude a zalc’he ato da zant Ruelin abalamour m’oa bet choazet gant sant Tugdual, ha setu ne c’hellet ket en em glevet.\nEvit trouc’ha berr var gement-se, e oue galvet ar re vouizieka euz ann dud a iliz d’en em asambli enn eur zal euz ann eskopti. A veac’h o devoa kemeret eno peb hini he blas ma veljont eur sklerijenn gaer o para er zal, ha sant Tugdual oc’h en em ziskouez dirazho gant he viskamant a eskop hag eur mintr skeduz var he benn. Ha setu hen ha trei dioc’htu oc’h Pergat, ha lavaret d’ezhan gant eur vouez rust e vije skoet abarz nemeur gant justis Doue ma ne guitaje ket ar zonj fallakr en doa lakeat enn he spered. O klevet ar c’homzou-ze, Pergat a c’houlennaz pardoun digant Ruelin, ha raktal ann holl a anavezaz ar zant-ma evit ho eskop. Var a gounter, Pergat a reaz pinijenn goudeze hag a deuaz he-unan da veza sant.\nRuelin a ioa dija brudet dre he zevosion hag he zeskadurez, ha dre he zousder hag he garantez e kenver he nesa. Eur vech sakret eskop, e poaniaz da gerzet bepred var roudou sant Tugdual, he vestr, ha da gemeret skouer diouthan evit ar pez a zelle ouz gouarnamant he eskopti. Aketuz oa eveldhan da holl zeveriou eur pastor mad, ha goude beza labouret gant kalz a frouez da gendelc’her ha da greski ar feiz ha doujans Doue etouez ar bobl a ioa enn he garg, e varvaz leun a veritou d’ann 28 a viz c’houevrer eur ar bloaz 641. Guech all ez oa e Landreger eur chapel savet enn he henor, ha Tregeriz o deuz bet ato eunn devosion vraz evithan.\nAr zant-ma en deuz bet ann eur da veza diskib ha mignoun da zant Tugdual, unan euz a ebestel hor bro ger Breiz-lzel, ha goudeze pa oue hanvet da eskop enn he blas, e poaniaz da gerzet bepred var he roudou ha da gemeret skouer diouthan evit ar pez a zelle ouz gouanamant he eskopti. C’houi a zo bet ive kelennet ha karet enn ho pugaleach hag enn ho iaouankiz gant eunn tad hag eur vammi a zoujans Doue, gant mistri kristen ha vertuzuz. Diouallit eta da ankounac’haat ar c’henteliou hag ann aliou mad oc’h euz bet digantho, ha pa viot deuet da veza mistri d’ho tro, lakit ive ho poan da gerzet var ho roudou ha da gemeret skouer dioutho evit ar pez a zell ouz gouarnamant ho tiegez. Evelse e viot sent hoc’h-unan evel ho tadou hag ho mammou, evel ho tadou koz hag ho mammou koz ; rak ni, ken etrezomp Bretouned, a c’hell lavaret gant guirionez ez oump euz a vouenn ar Zent hag eur vez e ve evidomp ma ve kollet ar vouenn-ze enn hor bro.\nAdtapet diwar « https://br.wikisource.org/w/index.php?title=Buhez_ar_Sent/1894/Ruelin&oldid=22355 »\nKemmoù diwezhañ degaset d'ar bajenn-mañ d'an 30 Mae 2011, da 09:43.


Keleier ar 27 a viz Ebrel | Les informations du jour en langue bretonne\nlundi 27 avril 2015 à 19:40 Par Joan Bizien, France Bleu\nAdkavit amañ keleier Breizh, embannet e brezhoneg war France Bleu Breizh Izel. Lakaet e vez ar gaoz war : kren-douar Bro Nepal, Marine Harvest, ospital Douarnenez hag ar gevredigezh Breizh Vev.\nMiliadoù a dud a zo marvet e Nepal hag er broioù e-kichen gant ar c'hren-douar a zo bet disadorn\nYoun Leroy a zo aet alies e Bro Nepal da zizoloiñ ar vro met ivez da sevel darempredoù gant an dud du-hont. Evit poent n'eus keloù ebet deus e vignoned a zo o chom e Nepal.\nBro Nepal SON 1\nBa Breizh, un neubeut kevredigezhioù o deus c'hoant da vont da sikour an dud e Nepal. Da skouer ar gevredigezh, eus Montroulez, Terre d'Espoir, zo vont da labourat evit sikour an nepaled. Ezel eus ar gevredigezh Terre d'Espoir eo Jean-Luc Guinamant.\nBro Nepal SON 3\nKant dek den oa o labourat e labouradeg eoged Marine Harvest ba Poullaouen a zo aet dirak lez-varn an aferioù micher ar mintin-mañ ba Brest\nN'emaint ket a-du gant an doare m'int bet skarzhet eus ar stal. Goulenn a reont kaout un digoll evit bezañ skarzhet gant abegoù toull. Lâr a ra Tudi Crequer hiroc'h deomp.\nMarine Harvest Tudi Crequer\nKenderc'hel a ra ar stourm evit digeriñ en-dro servij ar surjianerezh war an deiz e Ospital Douarnenez\nMuioc'h eget kant kevredigezh a zo bodet evit kemer perzh er stourm-se. Gwenole Larvol, e-penn Emglev Bro Douarnenez.\nGwenole Larvol Douarnenez\nTro kant ezel eus ar gevredigezh Breizh Vev oa bodet e-pad an dibenn-sun-mañ ba Brest\nEmgavioù an Nevez-Amzer oa evit prederiañ war dazont ar gevredigezh ha gouzout penaos tizhout muioc'h a dud c'hoazh o kavout doujañs evit an natur. Penaos 'ra Breizh Vev evit lakaat ar muiañ a dud da gaout doujañs evit an natur ? Setu respont Nolwenn, ezel eus Breizh Vev abaoe pell.\n8e15 Breizh Vev\nSociété Keleier ar 1añ a viz Mae | Les informations du jour en langue bretonne\nToutes les émissions Produet e Breizh


Ganet e oa Jules Vallès d’an 11 a viz Even 1832 e Le Puy-en-Velay e kreisteiz Alvern.\nE dad, Jean-Louis Vallez a oa mestr-studi e Skolaj Roueel Le Puy, hag e vamm, Julie Pascal a oa merc’h peizanted paour. Seizh bugel o deus bet, hogen pemp anezho a varvas en o c’hentañ bloavezh. Jules Vallès a oa trede bugel ar familh. Ur c’hoar en deus bet da c’houde, Marie-Louise, bet ganet e 1835 ha troet da sod e 1853. Eus 1837 da 1839 e vev ar familh Vallez en dienez. O chom emañ en ul lojeiz lous-teil. E 1839 ez a Jules da skolaj ar Puy; eno e c'houzañv dre ma oa mab d'ar mestr-studi. E-kerzh ar bloavezhioù diaes-se n'en doa ken plijadur nemet o vont war ar maez e tiez e eontred, labourerien-douar e Farreyrolles, Chaudeyrolles ha Vourzac. E 1840 e voe anvet e dad da gelenner e Skolaj Roueel Saint-Etienne : dilojañ a ra ar familh. Jules en deus barregezhioù er skol, en danvezioù klasel, hogen ret eo dezhañ gouzañv feulster e dud hag e gelennerien. E 1846 ez eo anvet Jean-Louis Vallez da gelenner e Naoned ha dilojañ a ra ar familh adarre. E 1848 ez eo entanet spered Julig gant an Emsav. Lakaat a ra e gamaladed yaouank da vouezhiañ mennadoù dispac’hel a-enep an Urzh hag ar Vachelouriezh. Kaset eo Vallès da Bariz d’an hevelep mare. Eno e heul kentelioù al lise Bonaparte. Studiañ a ra fall, hogen en em dommañ muioc’h-choazh ouzh ar politikerezh. E 1849 e tistro da Naoned ha c’hwitout a ra e vachelouriezh, c’hwitout a ra adarre ur bloaz diwezhatoc’h ; n’eo nemet e 1852 e tapo e Vachelouriezh.\nE 1851 eo tenn-tre an aergelc’h etre e dud. Distreiñ a ra Vallès da Bariz. Daremprediñ a ra al levraouegoù e-leizh hag heuliañ a ra kentelioù Michelet, istorour meur troet war-du an Dispac’h. Mignon-tre e teu da vezañ gant Ranc, Arnoult, Castagnary ha Chassin. E miz Meurzh e aoz ur vanifestadeg a-enep serridigezh kentelioù Michelet.\nPa ra Napoleon III e daol-stad, d’an 2 a viz Kerzu, ez eas Vallès hag e vignoned d’en em gannañ war ar bardelloù. Galvet eo en-dro d’an Naoned gant e dad ha bac’het e vez gantañ e ti ar re sod a-benn chom hep kaout kudennoù. Dieubet eo gant mignoned e miz Meurzh 1852, 4 miz e chomas eno. E 1853 e kemer perzh Vallès hag e vignoned e gwall-daol an Opéra-Comique, a-enep an Impalaer. Toullbac’het eo e Mazas e-pad ur miz. Emañ Vallès o studiañ war ar Gwir, hogen n’ez ae ket alies d’ar c’hentelioù ha c’hwitout a ra e arnodennoù. Kregiñ a ra neuze evitañ ur vuhez kantreer ha straner reuzeudik. Resevout a ra nebeut-tre a arc’hant eus perzh e dad. Bevañ a ra en ur gambrig. Gounnez a ra un tammig arc’hant o skrivañ e kazetennoù hag o klask skouerioù evit geriadurioù. Naon-du a voe gantañ d’ar mare-se. Rannañ a reas e gambr gant e vignon bras Poupart-Davyl, hogen jeu a teui etrezo betek mont d’en em gannañ d’ar bistolenn e 1856 : gloazet-bras e voe Poupart-Davyl gant Vallès.\nMervel a ra e dad e miz Ebrel 1857. Daoust d’an disemglev a oa etrezo, e voe fromet-tre Vallès gant e varv.\nE 1857 e embannas Jules Vallès L’Argent, hep e sinañ. Al levr-se a dag ar sistem kevalaour. Embann a reas ivez un nebeut pennadoù er gazetenn Le Présent. Adalek 1858 e kemeras perzh Vallès e La Chronique parisienne, kazetennn Rochefort hag er Figaro : sed aze penn-kentañ e labour kazetenner. Eus 1860 betek 1862 e labouro Vallès e ti-kêr Vaugirard, ha kenderc’hel a reas da embann pennadoù e Le Temps, Le Figaro ha Le Boulevard.\nEr bloavezh-skol -1863 ez eas Vallès da labourat evel kasour en ur skolaj e Caen. Kuitaet en doa Pariz kement a zleoù en doa. Distreiñ a reas da Bariz ur bloaz da c’houde hag adkregiñ gant e labour e ti-kêr Vaugirard. Kenderc’hel a ra ivez da skrivañ pennadoù ha danevelloù e meur a gazetenn. Ur brezegenn a reas diwar-benn Balzac hag a reas kalz berzh, met tennet e voe e labour en ti-kêr digantañ en abeg d’e brezegenn. Embann a reas Vallès ul levr all : Les Réfractaires hag a reas berzh. E 1867 e teu Vallès da vezañ pennskrivagner ar gazetenn La Rue. E 1868 e skriv ur pennad anvet « Cochons vendus ». Kastizet e vo perc’henn ar gazetenn ha difennet eo embann anezhi. Un nebeut pennadoù e Le Globe a gaso anezhañ dirak ar barner : disoc’h, ur miz toull-bac’h e Sainte-Pélagie.\nE-pad an amzer-se e skriv Journal de Sainte-Pélagie. Goude e dieubidigezh e sav ar gazetenn Le Peuple hag a bado ur miz hepken, Le Réfractaire ne bado nemet teir niverenn. Goude-se e skriv Vallès e Le Corsaire, kazetenn Richardet. Kas a ra Le testament d’un blagueur, – stumm kentañ buhez Jacques Vingtras hag a zeuio da vezañ L’enfant da c’houde – da gazetenn André Gill.\nE miz Mae 1869 en em ginnig Vallès en dilennadegoù lezennel en VIIIvet kelc’hiad-votiñ. En em lakaat a ra da « gannad ar re baour » gant an arouez sokialour-dispac’hour. Ne dapo nemet un nebeut kantadoù a vouezhioù. E 1870 e kenlabour Vallès da La Marseillaise, kazetenn Rochefort hag adkrouiñ a ra La Rue. Heuget eo Vallès gant ar brezel, ne c’hell ket gouzañv ar soudardelezh hag ar vroadelouriezh. Manifestiñ a ra evit ar peoc’h. Goude emgann Sedan ha disklêriadur ar Republik e kemer perzh Vallès e manifestadegoù an tu-kleiz pellañ. Aozañ a reas ar c’hleub Favié. E-pad ar Sez e voe e-penn ur bagad eus ar Gward Vroadel. Kemer a reas perzh e emsavadeg an 31 a viz Here ha tapout a reas evit un nozvezh ti-kêr La Villette. D’ar 7 a viz Genver 1871 e kemer perzh Vallès da skridaozadenn ar Skritell Ruz (L’Affiche rouge). D’an 22 a viz Genver e sav ur gazetenn nevez: Le Cri du Peuple hag a vo difennet pa voe barnet Vallès evit emsavadeg an 31 a viz Here. Emsavadeg an 18 a viz Meurzh a nulaas ar c’hastiz hag adkregiñ a reas Vallès da embann e gazetenn. Dilennet e voe Vallès ezel eus ar Gomun er XVvet karter. Sinañ a reas manifesto ar bihan-niver a-enep ar C’homite de Salut Public. Stourm a reas betek-penn war ar bardelloù. Pa voe tapet Pariz en-dro gant ar Versailhiz e tec’has kuit gwisket gant dilhad ar Versailhiz. Fuzuilhet e voe gant ar Versailhiz daou zen hag a denne dezhañ. Ar c’helaouennoù versailhiz a dag Vallès gant kounnar. Mont a ra Vallès da guzhat e ti mignoned, a-raok tizhout Belgia e miz Gwengolo. E 1872 e varv e vamm, ar pezh a lak anezhañ trist.\nD’ar 4 a viz Gouere e voe kondaonet Vallès d’ar marv dre zesfailh. E fin ar bloaz ez eas da Vro-Suis e-lec’h ma skrivas ur pezh-c’hoari anvet La Commune de Paris. E 1873 en em stalias e Londrez. E 1874 « La Société des gens de lettres » a denn Vallès diouzh o listenn. Feuket-kenañ e voe gant an darvoud-se. E 1875 en deus Vallès ur verc’h gant ur skolaerez eus Londrez. Mervel a reas e verc’h er memes bloavezh : trist-meurbed eo Vallès. Skrivañ a reas kalz d’e vignon Hector Malot. En ul lizher e lavar dezhañ : « Je me sens vieillir sans une clarté dans l’hiver de ma vie». Bevañ a raio Vallès buhez trist un harluad, e blijadur nemeti o vezañ lenn er British Museum. Skrivañ a reas pennadoù er gazetenn L’Evénement, e Le Réveil, e La Marseillaise hag e Le Voltaire. Eus ar 25 a viz Even d’an 3 a viz Eost 1878 e asant Le Siècle embann Jacques Vingtras e bennadoù. Difenn a ra Zola hag a oa taget gant skrivagnerien all. E 1879 e embann Vallès Mémoires d’un révolté dindan anv pluenn Jean La Rue, e kelaouenn solkialour Sigismond Lacroix, La Révolution française. Ar romant-kazetenn-se a zeuio da vezañ Le bachelier. Embann a raio da c’houde Le Candidant des pauvres, heuliad Mémoires d’un révolté, er gelaouenn Le Journal à un sou. Embannet eo e levr Les enfants du peuple, dastummad pennadoù bet embannet etre 1867 ha 1870. Embann a reas ivez L’enfant, sinet dindan anv pluenn Jean La Rue, hag a zo kentañ levrenn e drilogiezh buhez. E 1880 e tistro da Vro-C’hall, goude an Distaoliadeg bet mouezhiet d’a 10 a viz Gouere. Kenlabourat a ra gant ar c’hazetennoù Le Voltaire ha La Vie moderne hag embannet eo Les blouses e La Justice, kelaouenn Clemenceau. E Brussel e kej Vallès gant Sévérine hag a vo e sekretourez. Kenlabour a reas c’hoazh gant kalz kelaouennoù disheñvel ha distreiñ a reas da lec’hioù e vugaleaj en Alvern hag en Naoned.\nAdtapet diwar « https://br.wikipedia.org/w/index.php?title=Jules_Vallès&oldid=1995310 »\nKemmoù diwezhañ degaset d'ar bajenn-mañ d'an 25 Mae 2022, da 18:26.


Hora en Naberezhnyye Chelny, Republic of Tatarstan, Rusia. ¿Qué hora es en Naberezhnyye Chelny ahora?\nNaberezhnyye Chelny, Rusia ▾ Naberezhnyye Chelny\nHora en Naberezhnyye Chelny, Republic of Tatarstan, Rusia\nLa zona horaria de Naberezhnyye Chelny: UTC+03:00 o MSK\nCambios de hora en Naberezhnyye Chelny: cambio al horario verano y al horario invierno\nNo hay cambio de hora en Naberezhnyye Chelny.\nSalida y puesta del Sol en Naberezhnyye Chelny\nDuración del día: 9h 30min 35s\nMediodía solar: 11:14 11:14 AM\nConsulte las tablas mensuales de la salida y la puesta del Sol en Naberezhnyye Chelny\nNaberezhnyye Chelny, Rusia\nCoordenadas de Naberezhnyye Chelny: 55°43′31″ N, 52°24′40″ E\nPoblación: 509 870 hab.\nArtículo de Wikipedia: Naberezhnyye Chelny\nFreemeteo.com: tiempo en Naberezhnyye Chelny


Kerlenn Sten Kidna, ar gevredigezh a ra àr-dro kentelioù brezhoneg evit an dud deuet a hed ar blezad e Pleuwigner hag e kumunioù Bro an Alre a ginnig deoc'h ur valeadenn e bourc'h Pleuwigner d'an 5 a viz Gourhelen adalek 8e15 da noz.\nEl bep blez e vo lusket ar valeadenn-mañ get tud a youl vat kevredigezh Kerlenn Sten Kidna hag o c'hevelerion. Ambrouget e veoc'h dre ruioù hag ivarzhoù war-zu oberezhioù dishenvel. Un droiadig hent e gwirionez met atav get ur bochad traoù kaer ha dic'hortoz da gavout. Bout e vo sonerion, konterion ha kanerion doc'h ho kortoz evit un nozhvezh plijus e galleg hag e brezhoneg. Kanet 'vo, c'hoarzhet' vo !


Agence de Développement - Ofis Publik ar Brezhoneg\n> Ajañs Diorren\nBrudañ ar brezhoneg\nAr c'helenn eo ar chanter pennañ\nKefridi an Ajañs diorren eo harpañ kelennadurezh ar brezhoneg d'an holl, eus ar vugaligoù d'an dud vras, ha broudañ an dud d'implijout ar brezhoneg e kement rann a zo er gevredigezh.\n133 : an niver a emvodoù bet gant an Ajañs Diorren en tiez-kêr hag er c'humuniezhioù-kumunioù evit heuliañ ar c'houlzad Ya d'ar brezhoneg e 2019.\nPa 'z eo kefridi diazez an ajañs brudañ ar brezhoneg e vez roet lañs ganti da-geñver koulzadoù brudañ etrezek tud resis (stummadurioù evit oadourien…).\nKemer a ra perzh ivez e saloñsoù arbennikaet (saloñsoù evit liseidi ha studierien dreist-holl) abalamour da reiñ titouroù d'ar re yaouank war ar micherioù a c'haller kavout pa vezer barrek war ar brezhoneg.\nDre vras emañ e darempred gant ar mediaoù hag an holl aozadurioù a sell ar brezhoneg outo.\nFrammañ ha diorren ar c'hinnig war dachenn ar c'helenn divyezhek, a vez stummet gantañ brezhonegerien da vat, zo unan eus chanterioù pennañ an Ofis Publik.\nLabourat a ra an Ajañs evit kas an traoù war an tu-se asambles gant meur a geveler : ar Rektorelezh, an tiez-kêr, ar REGEK (renerezh eskopti ar gelennadurezh katolik), Diwan ha kevredigezhioù tud ar skolidi.\nEvit lakaat ar brezhoneg da vont war-raok evel zo dleet eo dav reiñ e blas dezhañ er gevredigezh.\nGant an ajañs e vez roet sikour d'ar re a fell dezho ober traoù da vont war an tu-se ha dreist-holl e vez broudet ar strollegezhioù, an embregerezhioù hag ar c'hevredigezhioù da reiñ lañs d'ar politikerezhioù yezh.\nPal ar c'houlzad Ya d'ar Brezhoneg, just a-walc'h, eo lakaat an holl obererien war an dachenn sokial da vezañ lodek en amzer-da-zont ar yezh, koulz ar gevredigezh keodedel hag ar strollegezhioù. Ar servij a sikour sinerien ar garta hag aliañ a ra anezho war an doare da gas o raktresoù da benn.\nBep bloaz e vez kenaozet Prizioù dazont ar brezhoneg gant an Ofis Publik ha Frañs 3.\nLakaat war wel an oberoù nevez hag a ro lañs d'ar brezhoneg eo pal ar Prizioù, a zo arc'hantaouet gant Kuzul-rannvro Breizh (ur sammad arc'hant a 1500 euro a ya gant pep 1añ priz, 500 euro gant an 2l hag an 3e priz).\n7 rummad zo : brezhoneger ar bloaz, embregerezh, framm publik, kevredigezh, kleweled, levr a faltazi ha pladenn.


Heuliet em eus ar staj emzifenn feminist kentañ e brezhoneg – Dispak\nPublished on 30/12/2018 24/08/2020 by Mevena Guillouzic-Gouret\nE-kreiz miz Du e oa bet aozet ur staj emzifenn e brezhoneg penn-da-benn gant ar gevredigezh Difenn, e Douarnenez. Abaoe pell e oan dedennet gant ur stummadur seurt-se, hep krediñ lakaat ma anv c’hoazh koulskoude, betek ar c’hinnig-se da dremen daou zevezh e brezhoneg penn-da-benn.\nErruout a ran e MJC Douarnenez, ti ar re yaouank hag ar sevenadur, el lec’h ma vo aozet ar staj e-pad daou zevezh, kenaozet gant Difenn hag Emglev Bro Douarnenez. Nav flac’h o deus lakaet o anv en holl, ne anavezan nemet unan anezho hag ar stummerez, Cécile Jacq. Tro am eus bet da gejañ gant lod all ur wech pe ziv met dre vras ez eo kentoc’h pennoù nevez a welan amañ, pennoù yaouank.\nCécile, ar stummerez, a zo bet e-pad bloaz e Belgia oc’h heuliañ ur stummadur war an emzifenn gant Garance, ur gevredigezh bet savet e 2000 gant ar pal stourm a-enep d’ar feulster diazezet war ar jener. Implijadez nemeti Difenn eo, hag a-hed ar bloaz ez a da gejañ gant skolajidi pe liseidi evit komz ganto diwar-benn ar stereotipoù, an darempredoù paotred/merc’hed, plas ar merc’hed er gevredigezh…\nE ti ar re yaouank hag ar sevenadur e Douarnenez e oa aozet ar staj\nDisplegañ a ra deomp perak n’eo digor ar staj nemet d’ar merc’hed : a-bouez eo ne vefe ket adkrouet er strollad ar gwask a c’heller gouzañv er gevredigezh war ar pemdez. Lec’hioù ankemmesk* a vez graet anezhe. Sikour a ra an ankemmesk da grouiñ un aergelc’h a fiziañs, e-lec’h ma c’hell pep hini bezañ en hec’h aez. Reolennoù sklaer a laka ar stummerez diouzhtu, diaezet war ar vadelezh, evit ma tremeno an dibenn-sizhun eus ar gwellañ : arabat barn ar berzhidi all, ar fiziañs a rank bezañ o ren etrezomp.\nAmañ e vo desket penaos en em zifenn en un doare fizikel, met ivez dre gomz : an holl ac’hanomp o deus bet tro da vevañ tagadennoù seksour un deiz bennak, pe da vezañ test eus emzalc’hioù displijus, dizoujus pe/ha taer, hep gouzout dre ret penaos respont dezho. Pal ar staj a zo reiñ ostilhoù, krediñ respont d’an tagadennoù ha bezañ emskiant eus he nerzh.\nAn devezh kentañ a zo gouestlet d’an emzifenn fizikel. Un nebeud teknikoù simpl met efedus a zeskomp. Displegañ a ra Cécile e c’heller tennañ splet eus ar barr adrenalin a resever pa vezer spontet gant un dagadenn, da skouer : tost dek gwech muioc’h a nerzh hon devez, hag ur sell kalz lemmoc’h. Pe c’hoazh, reiñ un taol troad efedus a c’houlenn nebeutoc’h a nerzh eget pignat gant an diri… Er strollad ez eus merc’hed ha n’o deus ket soñjet morse kaout kement a nerzh enno, ha bezañ gouest d’en em zifenn. Mennozhioù a zo bet peget ennomp hag a ranker distroadañ.\nA bep seurt teulioù diwar-benn an emzifenn a oa bet kinniget d’ar berzhidi\nKenderc’hel a reomp da bleustriñ war an emzifenn korf diouzh ar mintin, a-raok kregiñ gant an emzifenn dre gomz. Tamm-ha-tamm, a-hed an dibenn-sizhun, e teu war wel en-dro degouezhioù c’hoarvezet gant pep hini en he buhez prevez pe micherel, disoñjet pe kuzhet a-ratozh a-wechoù. Spontus a-walc’h eo gwelet pegen boas e vezer ouzh seurt tagadennoù…\nDont a ra brav ar brezhoneg gant an holl. E penn-kentañ ar staj ne oa ket asur an holl eus o yezh, lod ne gredent ket bezañ gouest d’ober ganti nemetken, met a-benn ar fin eo bet aes, naturel-tre hag ur gwir blijadur. Un aergelc’h ispisial a zo a-drugarez d’ar yezh, nesoc’h.\nEn em guitaat a reomp d’ar Sul goude bezañ desket ur bern traoù, ha toullet kaoz e-pad daou zevezh war un danvez un tammig pounner. Dre chañs n’eo ket sonnet an traoù : spi a zo evit ma cheñchfe an darempredoù ha dreist-holl evit ma kredfe ar merc’hed en em zifenn. En em santout a reomp holl un tammig muioc’h en hon aez, prest da dalañ ouzh tagadennoù, en diavaez, er gêr, gant tud dianav pe anavezet, hor c’horfoù sonn ha dizaon !\nTri devezh war-lerc’h…\nTreiñ a ra em spered an holl draoù bet desket ha lâret e-kerzh ar staj. Da greisteiz ez an da zebriñ war porzh Brest gant daou genlabourer, hag ur banne kafe a ya ganeomp en diavaez. En hor c’hichen ez eus ur strollad tri faotr azezet. Unan anezho ne baouez ket da sellet ouzhin en un doare pounner-spontus, betek lakaat ac’hanon da vezañ diaes. Siwazh ne gredan ket lakaat e pleustr an emzifenn dre gomz bet desket e-pad an dibenn-sizhun, ha kinnig a ran da’m c’henlabourerien kuitaat al lec’h abretoc’h. Labour a chom c’hoazh…\nAnkemmesk : non-mixte\nA orin eus Bro Naoned on, hag o chom e Brest. Dedennet on gant an dielloù, gwirioù ar merc’hed ha labourioù-dorn liesseurt e-mesk traoù all !\nBenelouriezh, Deskadurezh, Kevredigezh / Sokial, SoñjoùBenelouriezh, Brezhoneg, Difenn, Douarnenez, emzifenn, Feminism\nPrevious Previous post: Rekipeoù Klervi : #3 chokolad nedeleg\nNext Next post: Penaos brezhonekaat ho poellgomzer hezoug ?


Pierre Lemoine - Wikipedia\nPierre Julien Yves Marie Lemoine, anvet ivez Pêr Lemoine pe Pêr Manac'h, a zo un tisavour ha stourmer breizhat. Ganet eo bet d'ar 4 a viz Eost 1927 e Mêl-Karaez (Kerne).\n1 Buhez ha micher\n2 Stourm evit Breizh\nBuhez ha micher[kemmañ | kemmañ ar vammenn]\nE dad, bet ofisour kanolierezh, a zeuas da vezañ labourer-douar dre zibab. Bet ganet e Karaez e 1889 e oa doktor war ar skiantoù hag en doa un aotreegezh war ar gwir.\nUr familh gwiraourien, medisined hag ofisourien uhel e oa familh Pierre Lemoine. Graet he doa hec'h annez e Mêl-Karaez war dro 1587.\nMont a reas Pierre Lemoine da Skol an Drinded e Mêl-Karaez da gentañ ha da Sant-Brieg evit an eil derez.\nUn troc'h a zo bet en e studioù e 1943 pa yeas gant paotred FTP ar strouezh asambles gant e dad hag e vreur henañ. Harzhet int bet o-zri e miz Gouere 1943. Dont a rejont a-benn da dec'hout.\nGoude ar brezel Pierre Lemoine a studias e klasoù evit em brientiñ d'ar skolioù-uhel ("Mathématiques Supérieures" e Roazhon ha "Mathématiques Spéciales" e Pariz). Klañv e voe e-pad daou vloaz. Pa adkrogas gant e studioù en em droas war-du an disavouriezh hag ar c'hêraozañ (stal-labour Perret ha Lopez e Pariz) etre 1948 ha 1954. Tisavour kêraozer e voe e 1954. En em staliañ a reas e Brest e 1954 hag e Kemper e 1959 betek 1987. Kaset en deus a-benn raktresoù e Breizh hag en Irak, Aljeria, Breizh-Veur ivez. Etre 1979 ha 1997 e voe aliour al lezioù-barn. Mont a reas war e leve e 1997.\nDimeziñ a reas e 1962 da vMaryvonne Vallerie, merc'h d'ar Jeneral Pierre Vallerie ha c'hoar da Erwan Vallerie.\nAdalek 1971 e reas e annez e Jerzenez.\nStourm evit Breizh[kemmañ | kemmañ ar vammenn]\nDeskiñ a reas brezhoneg gant Skol Ober ha kentelioù Kêr-Vreizh. Kemer a reas perzh e Kamp Etrekeltiek ar Vrezhonegerien ingal e-pad dek vloaz.\nUnan eus merourien Kuzul ar Brezhoneg eo bet adalek ar penn-kentañ hag e-pad un 20 vloaz bennak.\nEzel e voe eus Unvaniezh Kevredelour kumuniezhioù etnek Europa (Union Féréraliste des communautés ethniques en Europe - UFCE - e galleg) pa voe krouet e 1949. Besprezidant eo bet etre 1980 ha 1986. Prezidant e voe etre 1986 ha 1990. Kannad an UFCE e Kuzul Europa adalek 1990 hag e pad un toullad bloavezhioù, hag en OSCE (Organization for Security and Cooperation in Europe) adalek 1992.\nE 1954 e krouas gant stoumerien all ar gelaouenn Ar Vro - Jeune Bretagne a baouezas pa grogas kelaouenn ar MOB, L'Avenir de la Bretagne.\nSikour a reas Yann Fouéré da sevel ar Raktres evit aozañ Breizh a gasas da grouidigezh ar MOB e 1957. Emezelañ a reas diouzhtu ha dilennet e voe da ezel eus ar C'homite ren e 1958.\nPrezidant Oaled Menez Kamm eo bet.\nKrouet en deus un aozadur anvet "Comité d'Action Régionale de Bretagne" e 1961.\nHarzhet e voe e miz Genver 1969 evit bezañ kemeret perzh en FLB. C'hwec'h mizvezh a dremenas en toull-bac'h betek distaoliadeg miz Mezheven 1969 bet divizet gant Georges Pompidou.\nEzel eo eus Skol-Uhel ar Vro. Bet eo bet prezidant rann an Darempredoù Etrebroadel.\nEzel eus POBL e voe adalek 1981.\nBet eo bet 21vet war al listenn "Peuple Breton, Peuple d'Europe" e Penn-ar-Bed evit dilennadegoù Rannvro 1992.\nSkrivet en deus e Armor Magazine ingal.\nKomañdour Urzh Sant-Yann (Danmark) (Urzh nann-ofisiel anvet "Ordre Souverain de l'Hôpital de Saint-Jean de Jérusalem du Danemark" pe "Grand Prieuré d'Antwork de Danemark" e galleg).\nEzel eus an Ordre du Combattant européen.\nResevet en deus Kolier an Erminig e 1994.\nAdtapet diwar « https://br.wikipedia.org/w/index.php?title=Pierre_Lemoine&oldid=1588783 »\nKemmoù diwezhañ degaset d'ar bajenn-mañ d'an 22 Eos 2014, da 20:02.


Strollad - Wikipedia\nUr strollad a zo un hollad traoù pe bevien.\nNiver ar pezhioù a zo bodet a c'hell bezañ dister koulz ha diniver hag a c'hell bezañ gwelet en un taol pe get. Ur ster hollek zo gant "strollad" e meur a zegouezh zo, met sterioù arbennik a zo ivez da geñver ar re a ra war dro an arzoù, ar sonerezh peurvuiañ ha da geñver an dud a glask kinnig leviañ ar strollegezhioù dre ar politikerezh.\n1 Strolladoù arzourien\n2 Strolladoù politikel\n3 Strolladoù armerzhel\n4 Gerioù nes\nEvit kinnig n'eus forzh petra seurt oberennoù arzel en em vodont arzourien zo, met implijet e vez ar ger strollad e-unan evit menegiñ ar sonerien bodet ar strolladoù sonerezh (a c'hellont degemerout kanerien ivez).\nGant ar ger strollad e reer dave d'an dud emezelet ennañ gant un toullad all evit kas ul lusk politikel enframmet er vuhez sokial. Ar strolladoù politikel ez eo. Diazez an demokratelezh e vezont pa 'z eus ezhomm d'ar sujedoù politikel, hiniennoù hag aozadurioù, kaout kinnigoù diwar-benn levierezh ar gevredigezh.\nAm embregerezhioù a c'hell bezañ strollet evit bezañ prest da ginnig servijoù ha labourioù asambles pe implij ar memes frammoù obererezh. Ar strolladoù embregerezhioù ez eo.\nbagad (skouer : bagad sonerien)\nAdtapet diwar « https://br.wikipedia.org/w/index.php?title=Strollad&oldid=656961 »\nKemm diwezhañ d'an 24 C'hwe 2010 da 11:20\nKemmoù diwezhañ degaset d'ar bajenn-mañ d'an 24 C'hwe 2010, da 11:20.


Islonk - Wikipedia\nAn islonk (liester : islonkoù) a zo al ledennadoù izel ha toull a c'heller gwelout pe faltaziañ. Eus an uhelennoù, da lavaret eo war naou ar menezioù e vez merzet an islonkoù a zo en traoñ. Meur a zen a ya da vezevelliñ pa wel un islonk tost dezhañ. Kenster dezhañ eo ar ger isfont(où).\nIslonk, Ontario, Kanada\n1 Toull didanzouar\n3 Ster dre skeudennadur\nUn toull dindanzouar eus ar re donnañ eo ivez ken ne c'heller ket gwelout e foñs. Ergerzhout an islonkoù naturel a gaver stank er menezioù graet gant mein-raz a zo obererezh ha plijadur ar speleologerien. E Genver 2007 eo bet tizhet 2170 m dindanzouar e Kaokaz Kornôg.\nDesachañ a ra alies soñj an islonk santidigezh un aon da gouezhañ ennañ pe da vezañ kollet. Skeudenn al lec'h ma vije kaset an dud kondaonet goude o marvioù eo ivez e relijionoù zo (Yuzevegezh, sellet ouzh Gehenna, Kristeniezh, sellet ouzh ifern).\nKouezhañ en un islonk a zo unan eus an huñvreoù boutinañ.\nIslonkoù ar mor ne vezont ket merzet nemet gant ar splujerien a c'hell mont don, pe en o unan pe gant ul lestr-spluj. Brasoc'h eo an holl islonkoù mor eget re ar menezioù pa 'z eus fozioù-mor donnoc'h eget an islonkoù a zo dindan an amzer (kaniennoù, kanyonoù, dinaou sonn).\nSter dre skeudennadurAozañ\nEn un doare difetis e vez kaoz eus un islonk pa 'z eus merzerezhioù disheñvel-tre etre an dud e-keñver traoù damheñvel. Skouer : Etrezo ez eus un islonk e-keñver ar pezh a santont (pe a fell dezho kaout).\nAdtapet diwar « https://br.wikipedia.org/w/index.php?title=Islonk&oldid=1999586 »


Pajenn:Riou - Troiou-kamm Alanig al louarn I.djvu/39 - Wikimammenn\nPajenn:Riou - Troiou-kamm Alanig al louarn I.djvu/39\nd’ho staon. ’M eus aon avat, ne selaouit ket ac’hanoun. Ho kalon a oa digor, met bremañ ho kenou eo an hini a zo digor-bras. Chomit eta da ober miaou keit ha ma karot. Bremaik e teuio ar mestr da rei d’eoc’h fest ar vaz, evel ma roas an aotrou Rustevel d’ar paour kaez Lom. Alo ! kenavo, genaoueg ! Ma tegouez d’eoc’h en em denna beo ac’halen, e teuio soñj d’eoc’h meur a wech moarvat eus Alanig al Louarn ».\nHag Alanig kuit.\nNeuze Lip-e-Bao, e benn el las-kroug, en em lakaas d’ober miaou, evel ma ra an holl gizier.\nAr miliner a glevas anezañ.\n« A, a ! » emezañ laouen, en eur ober eul lamm diouz e wele, « paket eo an amprevan er skoulm lagadenn. Gouzout a raen em boa stennet mat va las. Deomp da welout, ma vo graet d’al laer paea ker priz ar c’hilhog.\nEnaoui a reas ar goulou. Dihuni a reas e wreg, e vugale, ar vevelien.\n« Alo, paotred, kouezet eo al louarn er stign. Deomp d’ober e stal d’ezañ ».\nTud an ti, bras ha bihan, a savas eus o gwele. Ar miliner a bakas eur pouez houarn, ar wreg ar c’hrog-yod, hag ar mevel ar morzol pounner a bike gantañ rod ar vilin. Pep hini a skoas war ar paour kaez Lip-e-Bao gant ar benveg a oa gantañ, hag ar reuta ma c’helle. Unan a dorras d’ezañ eur pao, unan all a grevas d’ezañ eul lagad. Fañchig, mab ar milïner, a oa o tont gant eur forc’h houarn pevarbiziek. Lip-e-Bao a welas bizier hir ar forc’h dir, rak gouzout a reomp e wel ar c’hizier kenkoulz diouz an noz ha diouz an deiz. Soñjal a reas neuze :\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/39&oldid=143408 »


Buhez ar Zent. pages 326, 327, 328, 329. Encyclopédie Marikavel.\nKentan hano a gavomp en skridou kristen ar pevare kantved eo hini Athanas, a reas muioc'h gant e spered, evit kreski relijion Jezuz-Krist, evit Konstantin gant e holl c'halloud. Genel a reas en Alexandri, er bla 297, hag Alexandr, eskob ar ger-ze, hen savas en e lez hag a lakas Origen ha sant Anton d'e gelenn. Unan a reas anezan eun doktor; o-daou e rejont anezan eur zant.\nEn amzer-ze (318), Arius, person eur barouz eus kêr Alexandri, a lavaras gaou en e gelennadurez war Jezuz-Krist. Evitan, Hon Zalver, elec'h bezan Mab da Zoue, ne oa nemet ar c'hosan, ar c'haeran hag ar zantelan eus e grouadurien.\nEskob Alexandri, sant Alexandr, skoazellet gant Athanas, en devoa neve grêt avieler, a enebas start ouz Arius; o welet n'helle ket dont a benn anezan, e vodas eur c'honsil en Alexandri (320). Kelennadurez Arius a oe kondaonet.\nHeman a dec'has neuze etrezek ar Palestin hag a gavas digemer en Nikomedi. Ac'hane e talc'has da brezek e gelennadurez foz. Pa deuas di Konstantin da chom, goude bezan trec'het Lisinius (323), n'hallas ket chom hep zoursial eus an tabut a oa savet en Iliz ar zav-heol, ha goude bezan en em glevet gant ar pab sant Sylvestr, e tigoras ar c'hentan konsil-meur en Nise, er bla 325. Tri-c'hant triouec'h eskob a oa ennan. An impalaer a 'n em gargas e-unan eus holl frejou o hent. Eun dra gaer oa gwelet an eskibien-ze diredet eus pevar c'horn ar bed kristen. Darn a zouge war o c'horfou ar merkou enorus eus ar poaniou o devoa bet da c'houzanv evit Jezuz-Krist; darn a oa brudet dre o c'hargou uhel, ha darn-all, dre ar miraklou o devoa ar c'halloud d'ober. Athanas, daoust ne oa c'hoaz nemet avieler, a oe ene ar c'honsil-ze; hen eo a zispennas, barz ar berran amzer, geier Arius hag a lakas ar gwellan ar wirione da skedi.\n« Ni a gred en eun Doue, Tad Holl-C'halloudeg, Krouer an treo a weler hag ar re ne weler ket; hag en eun Otrou, Jezuz-Krist Mab Doue, engehentet e-unan hepken gant an Tad, da lavaret eo, gant danve an Tad, Doue eus Doue, sklerijen eus ar sklerijen, gwir Doue eus gwir Doue, engehentet ha nan krouet, eus an hevelep danve gant an Tad, ha gantan eo bet grêt pep tra en nenv ha war an douar. Diskennet eo bet eus an nenv evidomp hag evit hon zilvidigez ; kemeret en deus korf, hag en em c'hrêt eo den; gouzanvet en deus ha savet eo leun a vue, d'an trede de goude e varo; pignet eo en nenv hag ac'hane e teuio da varn ar re veo hag ar re varo. »\nAlexandr a varvas nebeut awalc'h goude konsil-meur Nise, hag Athanas, daoust d'e yaouankiz, a oe hanvet raktal da gemer e Gador (326).\nE vue a eskob pen-da-ben a dremenas o stourm ouz an Arianed. Pemp gwech e oe harluet, abalamour ma talc'he start da gredo Nise; eur wech, en amzer Konstantin (330); diou wech, en amzer Konstans (341) hag eur wech, en amzer Julian; eur wech, en amzer Valans (307). Ugent vla, war c'houec'h vla ha daou-ugent ma oe eskob, a dremenas er-mêz eus e eskopti; mes ne baouezas ket, evit kelo-ze, da gomz, da skrivan ha da skei war Arius ha war e gelennadurez. Pemp bla e chomas kuzet en eur puns sec'h; pevar miz en be e dad; goude eur vue hirr ha strafuilhet, seurt ne weler ket, e varvas en peuc'h en e wele, en Alexandri, er bla 373.\nAthanas a oa eun den dispar; eun den hag en devoa lagad da welet buhan ar sklerijen war bep tra; eun den, hag evitan da vezan klasket trabas outan, a-gle hag a-zeou, a veze bepred difazi ar skridou a zave; eun den hag en devoa penn. Karet a rê e bobl, hen kare ive evel eun tad; karantezus a oa evit ar bec'herien hag an heretiked, pa wele enne eun neuden eun bennak; mes spontan rê prezegerien ar gaou hag ober aon da bennou-bras an douar, p'en em lakent da dispenn gwiriou an Iliz.\nN'eus goulenn ebet hag on defe kement a ezom da gaout eur respont skler ha frêz hag ar goulenn-man : Jesuz-Krist hag hen a zo Doue, ya pe nan ?\nHano a oa anezan, ganl Adam hag Eva, war dreujou baradoz an douar.\nSkrivet oe e vue pempzek kant vla arôk e c'hinivelez.\na) Grêt en deus miraklou. Laket en deus an drouk-sperejou da vont eus ar c'horfou perc'hennet gante; troet en deus an dour en gwin; laket ar bara hag ar pesked da greski; gourc'hemennet d'an avel bezan sioul; kerzet war ar mor; pareet en deus tud lor, lud dall, tud bouzar, tud mut, tud notet; laket en deus mab intanvez Naïm, merc'h Jaïr. Lazar Bethani, da zevel eus a varo da veo; savet eo bet e-unan eus ar be hag en em ziskouez en deus grêt d'e ziskibien, leun a vue.\nb) Grêt en deus profesiou, diwar-benn ma tlee mervel ha sevel eus ar be, d'an trede de; diwar-benn e ziskibien bag ar brezel a vijo grêt d'eee; diwar-benn e Iliz hag he galloud d'en em ledan dre ar bed; diwar-benn e vro hag an darvoudou spontus a dlee digouezout gant; ar profesiou-ze holl a zo deul da wir.\nc) Savel en deus eur gelennadurez. Den ne gomzas biskoaz ken uhel ha ken splann, evel ma reas, war gement tra a dle gouzout au den; ar re o deus heuilhet e gomzou a zo ken skedus o bue, ha m'eo tenval bini ar ro a vev c'hoaz er-mêz eus e lezen.\nIII. — Jezuz-Krist a zo Doue. Kernent-se zo anat dre ar pez a c'hoarvezas goude e dremenvan. An Ebestel a embannas e hano hag a ziazezas e Iliz en o gwad; ne varver ket abalamour da zorc'hennou goullo.\nKonversion ar baganed ha dismantr ar Judevien a ziskoue eo Jezuz-Krist ar sklerijen a c'hede ar boblou, hag eo deut war an douar da glozan an Testamant koz ha da zigeri an Testamant neve.\nPiou zo brudet evel Jezuz, kalvez yaouank Nazareth ? Piou zo karet eveltan ? Hag ar garante a zo evitan a zo seul souezusoc'h m'eo red en em gasaat an unan ha dougen ar groaz evit he c'haout. Piou zo kasaet eveltan ? Tud a zo hag a garf'e e gaout etre o daouarn, evit e stagan adarre ouz ar groaz, hag o vezan ne gavont ket anezan, e reont brezel d'ar re a gred ennan, d'ar re a zent outan, d'ar re a gomz anezan.\nJezuz-Krist, mar deo karet ha kasaet war an douar evel mac'h eo, n'eo nemet abalamour m'eo Doue.


Digoradur ar skol Diwan kentañ | Becedia\nDigoradur ar skol Diwan kentañ\nAozer : Francis Favereau / Du 2016\nE distro-skol 1977 e voe digoret ar skol Diwan kentañ e Lambaol-Gwitalmeze, gant pemp bugel er skol-vamm. Ur skol digoust, laik ha lec'h ma veze kelennet e Brezhoneg. E bro-Leon ez eus bet kavet skoazell evit raktres emsaverien, pa ne veze koulz lavaret kentel ebet er skolioù-mamm hag er skolioù kentañ derez betek-neuze.\nStad an deskadurezh e Brezhoneg e 977\nEvit pezh a sell ouzh ar c'hentañ derez, ne zegase ar C'harta Sevenadurel nemet ar bromesa ma vefe skolaerien 'zo anvet da guzulerien pedagogel, evit ma vefe roet un «anaoudegezh eus ar yezh e-pad prantadoù dizoleiñ, un eurvezh ar sizhun, diwar goulenn ar familhoù, ha gant labour a-youl-vat ar mistri-skol», pezh a veze kavet dija el lezenn Deixonne 1951 (pennad 2 & 3) » :\nPennad. 2. - Erbedadennoù pedagogel a vo kaset d'ar rektorien evit ma c'hellfent reiñ aotre d'ar vistri implijout ar yezhoù lec'hel er skolioù kentañ derez ha skolioù-mamm bewech ma c'hellint tennañ gounit evit o c'helennadurezh, en o zouez evit studi ar Galleg.\nPennad. 3. - Pep skolaer a savo ar goulenn a c'hello bezañ aotreet da ouestlañ un eurvezh bep sizhun da oberiantizoù a dalvezo da gelenn anaoudegezhioù diazez al lenn hag ar skrivañ er yezh lec'hel, ha studi pennadoù tennet diouzh al lennegezh er yezh-se. Diret e chom ar c'helennadurezh-se evit ar skolidi.\nKaout brezhoneg er skolioù-mamm ha kentañ derez, setu pezh a oa neuze, goude 1968, goulenn kentañ ar c'hevredigezhioù bodet er c'hengevredad Galv (bet savet e 1969 gant Studierien Yaouank Breizh, Ar Falz hag Unvaniezh Demokratel Breizh, a-raok ma teufe da vezañ un Talbenn sevenadurel araokaour ledanoc'h e 1980). Lod eus ar bolitikerien hag ar sindikadoù a gave gwelloc'h gortoz, gant ar spi e vefe bet pouezet evit kaout ur cheñchamant politikel da vat. Ha gwir eo n'eo bet savet ar skol divyezhek publik kentañ nemet en distro-skol 1982, e Sant Riwal, er Menez Are.\nSkouerioù an divyezhegezh\nEr bloaz 1975, e-kerzh stajoù stummadur, e oa bet kaoz eus « sevel skolioù er-maez ar sistem,evel e bro-Euskadi ». Ha da heul sizhunvezh beaj div emsaverez sevenadurel yaouank en Euskadi (diouzh tu bro-C'hall ha diouzh tu bro-Spagn), e voe votet en nevez-amzer 1976 gant Skol an Emsav evit ma vefe krouet skolioù diwar skouer an Ikastola en Euskadi. Deuet e oa skouer ar soubidigezh eus ar C'hanada, ur skouer o tapout e blas ivez en Iwerzhon, e Katalonia, ha nebeut goude en Okitania, ha meur a lec'h all. Met un drederenn eus e izili o defe kavet gwelloc'h un diskoulm evit mont war-raok pazenn-ha-pazenn, gant asant an holl, evel ma veze goulennet gant e gevelerien en tu-keiz.\nD'ar poent-se e teuas a-benn Reun an Ostiz (brezhoneger, ezel eus ar CGT hag eus an UDB) da gendrec'hiñ Alphonse Arzel (brezhoneger ivez, ezel eus ar strollad tu-kreiz, a vo senedour goude-se, gantañ vo tapet penn ar stourm ouzh Amoco, kiriek eus lanv du an Amoco Cadiz) ; asantiñ a reas neuze kuzul-kêr Lambaol-Gwitalmeze da reiñ da feurmiñ ur skol bet serret 5 bloaz a oa, evit degemer ur skol-vamm en distro-sol 1977.\nEus ur c'hlas er-maez ar sistem d'un hentad dre soubidigezh\nKalz a vrud a voe gounezet gant ar c'hlas kentañ (a-drugarez da luc'hskeudenn e vestr-skol kentañ, ur c'haner awenet gant ar stourmoù evit an endro, al lanvioù du, an nukleel e Plogoñv…) Un hanter-dousennad a vugale e-tal un nebeut maouezed kozh, peadra da ziskouez e du enep-sevenadurel. Gweltaz ar Fur, kaner ha «frankizour» evel ma vourre lavaret, a voe kadoriad kentañ ar gevredigezh, harpet kentoc'h gant al luskad nagennour eget gant an tu-kleiz, ha pa vefe breizhek, pa ne grede ket an UDB mont a-enep sindikadoù ar gelennerien, a gave gwelloc'h kinnig un deskadurezh war un dachenn ledanoc'h, met na vefe ket ken stank. Ha koulskoude e yelo ar rouedad Diwan war-gresk, o sevel er bloavezhioù goude klasoù da gentañ, skolioù goude-se, e Lannuon, e Roazhon… «Kevredigezhel, digor d'an holl ha digoust» gant un dro-spered laik, a-raok bezañ enbarzhiet e sistem deskadurezh bro-Frañs, hervez reolenn an div yezh keit-ha-keit war hollad an deskadurezh.\nDaou-ugent vloaz a oad\nDaou-ugent vloaz eo bremañ ar vugale kentañ bet skoliataet e Diwan, lod anezho stourmerien evit yezh ha sevenadur ar vro. E keit-se e weler miliadoù a vugale, er skolioù-mamm ha kentañ derez, evel er penn-kentañ, met ivez en eil derez, gant meur a skolaj hag ul lise, a vez meneget a vloaz da vloaz e-touez ar re wellañ e bro-Frañs a-bezh.\nKelenner a-enor war ar Brezhoneg ha sevenadur Breizh , bet o kelenn e lise Karaez, e Gwengamp, ha goude-se e Skol-Veur Breizh Uhel -Roazhon 2. Savet eo bet gantañ geriadurioù (bet adembannet meur a wech), ur yezhadur hag antologiezh lennegezh ar brezhoneg en XXvet kantved.


Marc'harid Bro-Skos (santez) — Wikipedia\nMarc'harid Bro-Skos (santez)\nUr pennad Marc'harid Bro-Skos zo ivez.\nSantez Marc'harid Bro-Skos\nMarc'harid Bro-Skos, pe Santez Marc'harid Bro-Skos (wd 1045–miz Du 1093), a oa ur briñsez saoz, eus Tiegezh Wessex. Ganet e oa en harlu en Hungaria, merc'h da Edouarzh an Harluad, pe Edward Ætheling, ha da Agathe Billungen, priñsez eus Frizia ar reter, gournizez d'ar roue Edouarzh ar C'hofesour. Arabat droukveskañ hec'h anv gant hini he c'hoar-gaer div wech (c'hoar d'he fried-hi, ha pried d'he breur-hi) ar briñsez skosat Marc'harid Bro-Skos.\nC'hoar e oa da Edgar Ætheling, roue berrbad ha digurunenn Bro-Saoz. Dimezet e oa da Malcolm III, roue Bro-Skos.\nMargaret hag he zud a zistroas da Vro-Saoz e 1057. E 1066 avat e voe ret dezho tec'hel da Vro-Skos abalamaour da aloubadeg Bro-Saoz gant Gwilherm an Alouber. War-dro 1070 e timezas Margaret da Malcolm III, roue Skosiz, ha hi rouanez. Ur vaouez deol e oa.\nAdtapet diwar « https://br.wikipedia.org/w/index.php?title=Marc%27harid_Bro-Skos_(santez)&oldid=1477900 »\nGanedigezhioù ar bloavezhioù 1040\nKemmoù diwezhañ degaset d'ar bajenn-mañ d'an 4 Ebr 2013, da 21:17.


Stumm eus an 3 Eos 2007 da 12:54\n845 okted ouzhpennet , 12 vloaz zo\n→Harry Potter and the Order of the Phoenix\nStumm eus an 3 Eos 2007 da 12:44 (kemmañ)\n(→Evit mont pelloc'h)\nStumm eus an 3 Eos 2007 da 12:54 (kemmañ) (dizober)\n(→Harry Potter and the Order of the Phoenix)\nAnavezet on eus N.Tonks el levr mañ. E-penn kentañ on eus gouezet e oa hi o labourat "Urzh ar Feniks" hag un Auror plijus.\nD'un doare ofisiel ez eo [[Tonks]] ha [[Kingsley Shacklebolt]] o labourat dindan urzhioù ar minister a-enep d'an [[Death eaters]] ha da [[Sirius Black]]. Evit Tonks ha Shacklebolt e chomo kuzh ar pezh a sonjont dirak ar minister, hag evit an "enep Dumbledore polis" e vint ofisielamant.\nN.Tonks a vo amañ da sikour [[Harry Potter]] evit mont betek [[King's Cross Station]] gant izili all eus an Urzh.\nAdkavet e vo Tonks e stourm a-enep d'an Death eater er minister asambles gant [[Alastor Moody]], Sirius Black, [[Remus Lupin]], Kingsley Shacklebolt hag [[Albus Dumbledore]]. Gloazet eo bel gant [[Bellatrix Lestrange]] ha kaset betek [[St. Mungo's]]\nEr c'hwervet levr e vo adkavet Tonks e [[Hogsmeade]] (pré-au-lard), chom a raio tro--dro da Hogwarts. Harry a gav dezhan eo Tonk disheñvel diouzh boas, tristig eo. Ha n'eo ket e blev gant livioù fluo ken. Cheñchet eo ivez stumm he [[Patronus]]. Harry hag e mignoned a gred eo dibaoe marv Sirius Black eo Tonks tristig. Lavarout a reont ivez e oa marteze amourouz dioutañ.\nGoude marv Dumbledore on eus gouezet e oa dre fazi Remus Lupin ma hi mod-se, karantez en oa evitañ. Gant e patronus e oa stumm ur [[wolf]]. Lupin n'oa aon mont ganti rak un hanter-wolf eo eñ, n'en oa ket c'hoant bezañ undañjer eviti.\nE pap interamant Dumbledore eo bet gwellet Tonks ha Lupin dorn ha dorn. Nerzh ha laouennidigezh a oa gant Tonks en-dro.\nAdtapet diwar « https://br.wikipedia.org/wiki/Dibar:MobileDiff/202136 »


Pajenn:Morvan - Buez ar Zent, 1894.djvu/358 - Wikimammenn\nPajenn:Morvan - Buez ar Zent, 1894.djvu/358\nHogen, ne c’houfe den lavaret gant pebez lealded e rea he zever er garg-se. N’oa ket evit miret da vouela bep vech ma renke dougen eur zetans; rak sonjal a rea e vije barnet he-unan gant Doue goude beza barnet ar re all. Da genta, e klaske unani ann diou gostezenn, ha pa ne c’helle ket dont a benn euz he daol, e troe ato gant ann hini a gave d’ezhan a veze ar guir ganthi. Mes ar pez a remerket ennhan ar muia oa he druez hag he\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/358&oldid=137557 »


Anv produ — Mignoned ar brezhoneg\nMignoned ar brezhoneg / Mignoned ar brezhoneg / Hor pourchasoù / Ostilhoù e brezhoneg evit an embregerezhioù / Anv produ\nUn anv e brezhoneg evit ma frodu\nRoit un ene ouzhpenn d’ho produ gant un anv e brezhoneg.\nAr brezhoneg zo ur yezh binvidig skeudennet ha c’hoari gerioù. Gallout a rit kavout an awen e-barzh ur c’heriaoueg pe ar geriadur, c’hoari gant ar yezhoù, meskañ anezho, kavout ur ger e brezhoneg treuzwelus evit ar re na gomz ket hor yezh pe, kontrol mik, un tamm “eksotek” evito.\nUn anv e brezhoneg :\na ziskouez eo ur produ liammet gant ar vro,\na ziforc’h anezhañ e keñver ar gevezerien.\nv PELLGARGIT AR FICHENN ALIOÙ\nKavout a rit amañ-dindan ur fichenn-alioù stumm PDF. Henchañ a raio ac’hanoc’h evit kavout un anv brezhoneg dibar evit ho produ.\nPELLGAGAÑ AR FICHENN\nv KLASK UR GER EN UR GERIADUR\nHor benveg muiañ karet : Geriafurch !\nSavet eo bet an ostilh burzhudus-mañ gant Anthony Lannuzel, e-pad e stummadur gant Stumdi, evit kavout buanoc’h troidigezhoù o klask e meur a c’heriadur war un dro. Aes eo da implijout war ur poellgomzer ivez.\nSetu roll ar geriadurioù kinniget gant Geriafurch:\nv SELLIT OUZH GERIAOUEGI OFIS PUBLIK AR BREZHONEG\nTalvoudus ha liesseurt eo geriaouegi an Ofis : dilhad, boued, c’hoarioù, dudi, otoioù… Sur e vo kavet an awen ganeoc’h e-barzh unan !\nv KAVIT UN AJAÑS KEHENTIÑ\nKavit war Stal.bzh darempredoù an ajañsoù kehentiñ barrek war ar brezhoneg. Kinniget e vo ganto un anv dibar, difazi hag aes da lenn ha da skrivañ evit ar re na gomzont ket brezhoneg.


Veneti (Adria) - Wikipedia\nAr Veneti (e latin) pe Veneted (stumm brezhonekaet) a oa ur bobl eus an Henamzer a veve e hanternoz ar pezh zo bremañ Italia, etre an Alpoù ha goueled Mor Adria (rannvro Veneto hiziv).\nAr vro annezet gant ar Veneti\nUr yezh indezeuropek a veze komzet ganto, anavezet dre un 300 enskrivadur bennak eus ar mare etre ar VIvet kantved kent JK hag ar Iañ kantved kent JK. Moarvat e oa kar o yezh da yezhoù all komzet en amzer-se e ledenez Italia.\nEn Italia e reer Paleoveneti anezho, evit lakaat kemm etre ar boblad-se hag an dud zo o chom e rannvro Veneto bremañ hag a reer Veneti anezho en italianeg.\nN'eo ket sklaer peseurt darempred a c'hallfe bezañ etre Veneti goueled Mor Adria ha Weneted Arvorig, ar bobl c'halian a veve gwechall e bro Gwened. Hervez an douaroniour Strabon, e oa deuet Weneted eus arvor Galia d'ober o annez en arvor Mor Adria . Met hervez skrivagnerien all, evel Titus Livius, e oa gwirizoù ar Veneti e bro ur bobl anvet Eneti pe Enetoi, annezet en arvor kreisteiz ar Mor Du en amzer Brezel Troia. Bezet a vezo e c'hallfe bezañ un darempred etre anvioù meur a bobl, e meur a lec'h en Europa : Veneti, Venedi pe Venedae, meneget gant Tacitus (Veneti (Vistula)), Veneti Italia ha Weneted Arvorig, .\nAbred e teuas ar Veneti da gaout darempred gant ar Romaned. Dont a rejont da vezañ keodeourien roman e 49 kent JK, evel annezidi all Gallia Cisalpina. Dindan ren an impalaer Augustus e oa deuet o bro da vezañ unan eus rannvroioù Italia anvet Venetia et Histria, hag Aquileia e oa ar gêr-benn. E-touez kêrioù all bro ar Veneti e c'haller menegiñ Patavium (Padova) pe Verona.\nE mareoù diwezhañ diskar an Impalaeriezh roman e voe savet Venezia war an aod, ha kreskiñ a reas ar gêr-se tamm-ha-tamm betek dont da vezañ ur galloud bras en Europa er Grennamzer.\n↑ Douaroniezh, levrenn IV, pennad 4\n↑ diwar ur wrizienn *ueni- a dalvezfe kement ha « lignez », « gouenn », hervez Pierre-Yves Lambert, La langue gauloise, Errance 1994, p. 34, pe diwar ur wrizienn *uenet-, « tud kar », hervez Xavier Delamarre, Dictionnaire de la langue gauloise, Erance 2003, p. 312.\nAncient Venets (e saozneg)\nIscrizioni Venetiche - Venetic inscriptions (en italianeg)\nAdtapet diwar « https://br.wikipedia.org/w/index.php?title=Veneti_(Adria)&oldid=1856623 »\nDernière modification le 16 Du 2019, à 10:59\nKemmoù diwezhañ degaset d'ar bajenn-mañ d'an 16 Du 2019, da 10:59.


mor – Radio Kerne\nPolitikerezh ar c’humunioù bord ar mor\nA-benn nebeut tre bremañ e vo dalc’het an dilennadegoù kêr e bro C’hall. Un digarez eo evitomp dont en dro war an tachennoù politikel m’en eus ar c’huzul kêr ar galloud da zegas cheñchamantoù. Abadenn an Divskouarn o nijal hiriv a vo strisaet war ziv gumun, kumunioù deus bord ar mor, Pornaleg-Leskon e Bro Vigoudenn hag hini Gwaien er C’hab. Pep kumun a zo gant he ferzioù dibar, hag ar re bord ar mor na dalont ket deus ar memes kudennoù ha re an douaroù. An eil-dier, an dud o koshaat er c’humunioù bord ar mor gant an dud war o leve o tont da chom eno, ar sevel tier ha gwarez an douaroù labour-douar, a zo temoù kizidik war an aodoù. Mez ur bern sujedoù all a vo lakaet ar gaoz warno ivez.\nAsambles gant :\nLaurence Berr, eil-maerez en karg deus ar sevenadur ha deus glad ar mor hag ar maezioù e kumun Pornaleg-Leskon.\nGurvan Kerloc’h, dilennad en tu-enep e kumun Gwaien-an Eskivien.\nUn abadenn savet gant Tunvezh Gwlagen-Grandjean, ha skignet d’an 8 a viz Meurzh 2020.\n“Oceans, la vois des invisibles” : penaos e vez laeret pinvidigezhioù ar mor\nLakaat an dud da gaout c’hoant ober evit ur bed reizhoc’h, kengred ha padus, setu pal Festisol. Bep bloaz e pad pemzeiktez e fin miz Du e vez dalc’het Festival ar C’hengred. Lañset 20 vloaz ‘zo, pal ar Festival des Solidarités a zo da gizidikaat, da lakaat an dud da sikour an eil re ar re all. 4 400 abadenn a zo da vezañ e Frañs a-raok fin miz Du.\nCCFD Terre Solidaire Kemper ‘n eus soñjet lakaat int war wel ur gudenn ispisial a denn d’ar mor ha d’an dud a vev deus ar mor tro dro ar bed. Rastellet ‘vez lodennoù mor ‘zo gant kevredigezhioù sañset difenn an endro dindan an anv « aire maritime protégée ». Ur mod eo deuet malevurusamant dibaoe Emglev Paris war an Hin evit tud ‘zo da c’hounid argant. Ar film « Océan, la Voix des invisibles » savet gant Mathilde Jounot, a ziskoueze dija tri bloaz ‘zo stad an traoù er bed. Un eil film, « Ocean 2 “, a ro da welet penaos e heller ober sames evit lakaat an traoù da vont war raok. Rene Fereg deus kevredigezh CCFD Kemper a zispleg deomp hiroc’h deus mikro Tunvezh Gwlagen-Grandjean.\nPellgargañ an atersadenn\nUn atersadenn skignet evit ar wezh kentañ d’ar 27 a viz Du 2019.\nRe Bell Ganti 16/06/2022\nRe Bell Ganti 17 06 2022\n2vn evit kompren lamm ar c’horfoù\nBrezhoneg Langidig : ma ‘hani-me, ho kani-c’hwi ?


Buhez ar Sent/1894/Paol ar Groaz - Wikimammenn\nBuhez ar Sent/1894/Paol ar Groaz\n◄ Zita Paol ar Groaz Per, Merzer ►\nann eizved var ’nn ugent a viz ebrel\nPaol ar Groaz a ioa ganet enn Itali a dud a lignez huel. Doue hag ar Verc’hez-a ziskouezaz dre verkou anat e tlie beza eunn deiz eur zant braz. Enn noz ma teuaz er bed, e oue gueled eur sklerijenn gaer ha burzuduz o para e kambr he vamm, ha goudeze, o veza kouezet enn eur ster zoun d’ar mare ma’z oa c’hoaz krouadurik, e oue saveteet he vuez d’ezhan gant ar Verc’hez.\nKenta implij a reaz euz he skiant a oue trei he galoun varzu Jezuz stag ouz ar groaz. Eunn dudi oa evithan medita var basion hor Zalver, hag evit saouri guelloc’h ar blijadur-ze ec’h en em voazaz abred da gastiza he gorf dre ar iun ha dre bep seurt pinijennou. Bep guener e kemmeske vestl ha guinegr gant ann dour pe ar guin a eve.\nKement a ioul en doa da veza merzer ma lakeaz he hano da vont gant soudarded Veniz da ober brezel d’ann Turked, ha setu hen enn hent prest goude ; mes Doue a roaz da anaout d’ezhan, a greiz m’edo o pedi, oa galvet da heul eunn arme santeloc’h, ann arme a zo he labour difenn ann Iliz ha santifia ann dud. Kuitaat a eure eta ar vicher a zoudard evit distrei d’ar gear.\nNeuze e oue aliet da zimezi. Kaout a rea eur fortun euz ar re gaera, eur vaouez euz ar re fura, hag holl danvez he dad a ioa d’ezhan dioc’htu mar karje. Mes Paol n’en doa ken sonj nemed da gerzet var roudou Jezuz stag ouz ar groaz, ha raktal e troaz kein d’ar bed evit beva hervez kuzuliou ann Aviel.\nDoue her c’hargaz a bep seurt grasou dreist-ordinal. Rei a rea da anaout ar pez a dlie erruout enn amzer da zont, koumpren ha parlant a c’helle langachou ha n’en doa desket biskoaz, ha bez’en doa ive ann donezoun a viraklou. Mes, petra bennag m’oa karet gant ar pabed ha respetet gant ar veleien ha gant ann dud fidel, Paol en em gemere ato he-unan evit eunn den ha n’oa mad da netra, evit eur pec’her paour hag a ioa din da veza breset etre treid ann dud ha zoken etre treid ann drouk-sperejou.\nBeva a reaz koz-koz, ha mervel a eure erfin e Rom er bloaz 1775, goude beza aliet he Vreudeur er feson ann denera da zelc’her mad d’ar stad santel m’oant bet galvet d’ezhan gant Doue. Ar burzudou a c’hoarvezaz var he vez a reaz d’ar pab Pi Nao he ziskleria euruz hag he lakaat goudeze e renk ar Zent.\nMuioc’h a virit zo, var a lavar santez Thereza, o vedita var basion ha maro hor Zalver eget na’z euz o iun divar bara ha dour. E guirionez, n’euz netra guelloc’h evit rei d’eomp da goumpren pegement a garantez en deuz bet Doue evidomp ha pegement a garantez a dleomp da gaout evithan d’hon tro. Kasit eta ho spered, aliesa ma c’hellot, da ober eur bale d’ar jardin olived, da di Gaiphas ha da di Bilat, ha dreist holl var menez Kalvar. Eno e velot petra en deuz great ha gouzanvet eunn Doue dre garantez evidhoc’h, ha petra dleit da ober ha da c’houzanv hoc’h-unan dre garantez evithan.\nAdtapet diwar « https://br.wikisource.org/w/index.php?title=Buhez_ar_Sent/1894/Paol_ar_Groaz&oldid=23439 »\nKemmoù diwezhañ degaset d'ar bajenn-mañ d'an 3 Gou 2011, da 10:28.


Ecole.bzh - Kavit ur skol divyezhek evit ho pugel en ho kichen !\nPerak dibab an divyezhegezh galleg-brezhoneg ?\nAr rouedadoù skolioù\nKavit ar skol tost d’ar gêr !\nDre soubidigezh ha kevredigezhel\nUr rouedad skolioù, laik, digoust ha digoret d’an holl eo Diwan. Eno ez eo ar brezhoneg ar yezh deskiñ ha bevañ. Degaset e vez ar galleg tamm-ha-tamm evit ma vo barrek ar vugale war an div yezh. 55 skol Diwan zo. Skoliata a reont muioc’h eget 4 000 skoliad. Ar skolioù, meret en un doare kevredigezhel, zo dindan gevrat gant ar Stad.\n10 000 skoliad eus ar skol-vamm d’al lise e 230 skol eo ar c’helenn divyezhek publik. En ur heuliañ ar programmoù e vez implijet ar brezhoneg evel ar galleg er vuhez pemdez er c’hlas pe er skol, e kement tachenn deskiñ zo, gant ar pal tizhout ar memes barregezh en div yezh e fin ar skoliata. Ar rouedad kerent “Div yezh” a sikour ar familhoù a-hed an treugad-se.\nLec’hienn ar rektorelezh\nAr C’helenn Katolik e Breizh a ginnig d’ar familhoù ur rouedad gant muioc’h eget 110 skol gant un hentad divyezhek, dasparzhet un tammig e pep lec’h e Breizh. Eus rummad ar re vihanañ betek ar c’hlas Termen ez eus 5 500 skoliad oc’h en em zispakañ a-drugarez d’an deskiñ e brezhoneg. Ar rouedad kerent “Divaskell” a sikour ar familhoù a-hed an treugad-se.\nLec’hienn an deskadurezh katolik\nNe vern pelec’h emaoc’h o chom e Breizh ez eus dre ret ur skol nepell hag a ginnig d’ho pugel bezañ diyezhek, galleg-brezhoneg. Kavout a reot amañ-dindan ur gartenn ma c’hallot klask ar skol-vamm hag a vo mat deoc’h.e-touez an holl skolioù a ginnig an doare treugad-se adalek ar skol-vamm.\nAes eo da implijout ! Merdeit war ar gartenn war-eeun pe :\nklikit war ar werenn-greskiñ war ar gartenn,\nskrivit anv ar gumun a zedenn ac’hanoc’h.\nPosupl e vo deoc’h sellet ouzh ar skolioù a zo war ar gumun klasket pe nepell diouti !\nKavout a reot daveennoù ar skolioù (niverenn bellgomz, postel, lec’hienn internet, pajenn facebook) ha gallout a reot goulenn diganto penaos e c’hell bezañ degemeret ho pugel !\nKavit dorioù digor e skolioù divyezhek e-kichen ho ti war deiziataer ecole.bzh.\nPa vo kavet ar skol, pellgomzit pe kasit ur postel dezhi evit kaout un emgav !\nCheñch a ra ar gartenn bep bloaz gant skolioù nevez digoret un tamm e pep lec’h e 5 departamant Breizh. Ma n’ho peus ket kavet unan e lec’h ma vefe aes enrollañ ho pugel e aliomp deoc’h mont e darempred gant kevregigezhioù kerent (Diwan, Div Yezh pe Divaskell) pe gant Ofis Publik ar Brezhoneg.\nM’ho peus goulennoù all, pellgargit ar blegfollenn evit kavout un nebeud respontoù all !\nPellgargañ ar blegfollenn\nHeuilhit keleier an divyezhegezh e Breizh !\ndeuit e darempred ganeomp war : contact(at)mignoned.bzh


Pajenn:Perrot - Bue ar Zent.djvu/781 - Wikimammenn\nPajenn:Perrot - Bue ar Zent.djvu/781\nEiz vla ha pevar-ugent en devoa ar zant. Evel eur zoudard kalonek, en devoa labouret ha stourmet mat evit e vestr. Deut oa ar mare evitan da gaout e gurunen. Goude bezan gwisket e zilhad-oferen ha diskennet ouz traou an ôter, ec’h ee da gomans an oferen. Kerkent ha lavaret gantan ar c’homzou kentan : « Introïbo ad altare Dei : Me yelo warzu ôter Doue », oe darbet d’ezan kouezan ; kouezet a vije bet, skoet gant enn tôl gwad en e benn, panevert oe harpet gant an hini a responte an oferen. Digaset d’ar sekreteri, e oe amzer c’hoaz da rei d’ezan e zakramanchou divezan. Ugent vla goude e varo (1628), Urban VIII hen disklerias eürus, hag er bla 1712, ar pab Klemant VI hen lakas war roll ar zent. Ar Sisil he deus kemeret anezan evit unan eus he fatroned. Ar zant-man a ve pedet en Itali, evit kaout ar c’hras da vezan diwallet eus ar maro trumm.\nBezomp war c’hed eus hon maro\nAr maro a zo eun disparti poanius, abalamour m’eo an disparti etre ar c’horf hag an ene, daou dra grêt ken brao an eil diouz egile ; poanius c’hoaz, abalamour ma c’hall c’hoarvezout pa zonjer an nebeutan ; poanius, erfin, abalamour n’ouzer ket petra zo d’en em gaout goude.\nEun disparti eo ha ne espern den : ar maro a ra e dro er c’hestel alaouret, hag al lochennou disteran ne chomont ket heb hen gwelet.\nEun disparti eo ha pep tra a gomz d’imp anezan. Hon zi ; dre ar maro eo e teuomp da vezan perc’hen d’an treo a zo ennan. Ar c’hleier hon galv bep sul d’ar beden a zono eun de glaz evidomp ; ar vered ; mouez ar be a lavar da bep-hini ac’hanomp :\nDa vont kouls ha me,\nAn iliz ; ar plasou hon deus enni, re-all a vezo enni hepdale, hag ar veleien a zo breman o prezek d’imp komzou Doue, re-all a gemero ive o c’harg ; ne vezer ket keit-se evit adneveât pen-da-ben eur barouz.\nAr maro a zo eun disparti hag hon skoo evel eul laer : n’ouzomp na pegoulz, na pelec’h. Nag a dud a varv en eun tôl ! Dleet eo eta d’imp hen gedal en pep lec’h, pa n’ouzomp ket pelec’h e tizo ac’hanomp ; rak ma tigor ar maro mat dor an nenv, ar maro fall a zigor dor an ifern.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/781&oldid=141089 »


Here I am \_o/ ! - Page 2\n(#) Sujet: Re: Here I am \_o/ ! Ven 13 Sep - 22:03\n(#) Sujet: Re: Here I am \_o/ ! Sam 14 Sep - 0:18\n(#) Sujet: Re: Here I am \_o/ ! Sam 14 Sep - 0:23\n(#) Sujet: Re: Here I am \_o/ ! Sam 14 Sep - 8:37\n(#) Sujet: Re: Here I am \_o/ ! Sam 14 Sep - 10:16\n(#) Sujet: Re: Here I am \_o/ ! Sam 14 Sep - 10:46\n(#) Sujet: Re: Here I am \_o/ ! Sam 14 Sep - 12:38\n(#) Sujet: Re: Here I am \_o/ ! Sam 14 Sep - 13:06\n(#) Sujet: Re: Here I am \_o/ ! Sam 14 Sep - 18:10\n(#) Sujet: Re: Here I am \_o/ ! Sam 14 Sep - 18:48\n(#) Sujet: Re: Here I am \_o/ ! Sam 14 Sep - 20:48\n(#) Sujet: Re: Here I am \_o/ ! Dim 15 Sep - 1:27\n(#) Sujet: Re: Here I am \_o/ ! Dim 15 Sep - 8:27\n(#) Sujet: Re: Here I am \_o/ ! Dim 15 Sep - 13:41


D'an 21 a viz Mezheven da 11 e. e savan ma mouezh dirak burevioù ar PS\nPublié le 16/06/14 6:17 -- mis à jour le 00/00/00 00:00\nPet gwezh warn-ugent ez eus bet tolpadoù aner pa ruzed botoù gorrek-ha-gorrek war-lerc'h dilennidi kostezennoù Enez-Frañs ? Ar re-se e penn-kentañ an dibunadeg, c'hwezhet o bruched, ur seizenn driliv tro-dro dezho. Dleout a rafemp mont a-enep dezho pa douellont ar bobl evit gwir. Dre nac'hañ adstagañ al Liger-Atlantel ouzh Breizh en deus graet ar PS fae war ar Vretoned, Breizh hag an demokratelezh. Da ziwall zo gant drein ar rozenn !\nRet eo stagañ gant diazez hon diaesterioù e Breizh dre derriñ kred dilennidi zo na reont ken nemet gwareziñ o c'henseurted ha gounit amzer diwar komzoù flour ha lourennek damvreizhat blaz anezho. Gwelet ez eus bet pennoù rannvro, kannaded, kuzulierien zepartamant, maered, o farlantoù luziet ha didermen pa varmouzont ur prezeg emrenerien en diwezh, a zo un tamm bras zoken. Sorc'hennet eo an dud evel-se.\nAn diaoul zo paotr mat pa vez graet e did dezhañ. Ne vez gounezet netra diwar vrudañ an Ankoù. Chadennoù aour kreizennerezh Bro-C'hall, c'hwezh an drevadennouriezh ganto, hag an armerzh marc'had drastus p'emaomp-ni e sujidi az a da ober diazez ar strolladoù politikel o ren.\nEn em gavomp dirak burevioù ar PS da neuze evit lavaret « Pariz, he strolladoù politikel hag o mevelien, setu hon enebourien ».\nEvit Breizh, evit ar goprañ, evit ar Frankiz ez eomp a-enep ar PS hag ar strolladoù all diazezet e Pariz. Ponneroc'h e vo hor bec'h er mizioù da zont ma tle bezañ oberourien ar marv c'hoari o mistri amañ c'hoazh.


Abati Itron Varia Daoulaz - Wikipedia\nAbati Itron Varia Daoulaz\n(Adkaset eus Abati Daoulaz)\nPorched kozh iliz Abati Daoulaz, eus ar XVvet kantved, bremañ porched ar vered.\nAbati Itron Varia Daoulaz zo un abati e kumun Daoulaz, e Bro-Gerne.\nN’eus ket a venec'h ken ennañ abaoe an Dispac'h gall. Kuzul-Meur Penn-ar-Bed eo Perc’henn ar savadur abaoe 1984. Meret e vez gant un diazezadur foran anvet « Chemins du patrimoine en Finistère » (Hentoù ar glad e Penn-ar-Bed). Karget eo an diazezadur-se gant an dilennidi d’ober war-dro meur a savadur eus an departamant. En Abati Daoulaz e vez kinniget ingal diskouezadegoù bras war danvezioù a bep seurt digor war ar bed holl. (istor, arz…) : ar Gelted, Egipt kozh, an Dogoned, Oadvezh an arem, ar Vikinged....\n1 Istor an abati\n2 Ar savadurioù\nIstor an abati[kemmañ | kemmañ ar vammenn]\nDelwenn Sant Telo en Orator\n510 (hervez ar vojenn) : Savet e oa ur manati gant aotrou ar Faou. Distrujet e voe goude-se e-pad aloubadegoù ar Vikinged.\nXIIvet kantved : Diazezet e voe an abati gant beskonted Bro-Leon (menec’h urzh sant Aogustin Hippo).\n1692 : Tremen a reas an abati e dalc’h ar Jezuisted (aluzenerien ar morlu e Brest).\n1771 : Serret e oa bet ar c’hloerdi. War ziskar ez eas an abati.\n1792 : Gwerzhet e voe ar savadur da dud prevez. Dont a reas iliz an abati da vezañ iliz ar barrez.\n1880 : Kroget e oa bet labourioù evit adkempenn an abati.\n1947 : Adprenet e voe an abati gant ur genvreuriezh seurezed eus Bleaz a zigoras ur skol.\n1960 : Dont a reas da vezañ un ti-diskuizh.\n1984 : Adprenet e voe an abati gant kuzul-meur Penn-ar-Bed.\n1985 : Diskouezadeg vras kentañ ("Ar mein hag ar vuhez").\nAr savadurioù[kemmañ | kemmañ ar vammenn]\nKaer eo savadurioù abati Daoulaz, diskouez a reont emdroadur an arz relijiel e Breizh, adalek an XIvet kantved betek bremañ.\nkloastr Abati Daoulaz\nAr c'hloastr nemetañ e Breizh o vezañ bet savet er stumm roman. Savet e voe etre 1167 ha 1173. Adkempennet e voe goude en 18vet kantved gant an arkitektour Bigot. Dismantret e voe da c'houde met tri c'hostez eus ar c'hloastr a voe adsavet e fin an 19vet kantved. Diazezet eo ar gwaregoù bolz war kolonennoù koublet div-ha-div. Disheñvel eo holl dogennoù ar c'holonennoù. Plant a zo kizellet outo en traoñ ha stummoù geometrek en nec'h. Er c'hloastr e weler ur veol vaen, koshoc’h eget ar c’hloastr e-unan moarvat. Dour a ziver diouzh genou dek maskl dispartiet gant tresadennoù geometrek. Bez e c'heller menegiñ c'hoazh kizelladur ur bleiz o tebriñ un azen. Soñjal a reer e vefe ken kozh hag ar 7vet pe an 9 vet kantved, hag awenet gant kizelladurioù iwerzhonat. Uzet eo en un doare dizingal bord ar veol. Graet e oa bet an dra-se gant ar venec'h a lemme o c'hontili outi a-raok mont d'al liorzh. Tremen a raer eus ar c'hloastr da rivinoù ar manati kozh en ur dremen dindan ur wareg-volz diwallet gant delwennoù ur manac'h hag ur sant kozh.\nSavet e oa bet en XIIvet kantved, gant lodennoù koshoc’h marteze, adkempennet e voe er XVIvet kantved. Iliz parrez ar Faou eo bremañ.\nLiorzh an abati.\nAl liorzh louzeier\nGwarezet a-dreñv mogerioù uhel, al liorzh zo ul lec'h dispar evit ober pourmenadennoù a-hed al letonennoù, an takadoù gleb e-lec'h ma klever richan ur wazh-dour, ha dizoloiñ ar plant hag ar gwez egzotek hag louzaoueg mod ar grenn-amzer dreist-holl. E 1997 e oa bet savet al liorzh louzoù giz gwechall er pezh a oa ur gwerjez hag ur jardrin legumaj betek hen. Klasket zo bet adsevel ul liorzh louzoù evel ma veze kavet er Grennamzer. War daou live eo tost 250 louzaouenn a gaver, deut eus ar bed holl. Plant egzotek a weler ivez ha plant en arvar. Anvioù al louzou a c'heller lenn e Brezhoneg, Latin ha Galleg.\nEn ur heuliañ ar wenojenn a ra tro ar park e tigouezher gant ar poull-kannañ a-c'hiz kozh leuniet gant ur wazh-dour.\nE 1880 e oa bet kemmet an orator. Adsavet e voe e 1986 gant Kuzul-meur Penn-ar-Bed. Adimplijet zo bet ul lodenn eus chantele ar venec'h evit kempenn an orator. Gwelet a reer ennañ div gador-gloz deut eus an iliz c'hotek kozh, delwenn ar Werc'hez hag he mabig Jezuz hag hini Sant Telo o varc'hegañ ur c'harv. Hervez ar vojenn e oa bet roet dezhañ evit e vanati an douaroù a c'helle ober o zro en ur ober un nozvezh. Pignet e oa war ur c'harv evit gallout ober un dro vrasoc'h eget n'en dije graet war droad.\nAn deiziad 1550 a lenner ouzh ar feunteun met koshoc'h eo eget se. Meneget eo dija dindan anv Feunteun an Itron Varia en un akt eus 1456. Tri foull a zo d'ar feunteun-se. Degas a ra da soñj an Drinded, met ar sifr 3 a oa un arouez sakr evit ar Gelted Kozh ivez.\nAr daou savadur diwezhañ-se ne oant ket ul lodenn eus an abati kozh. Saget e voent ouzh an domani pa oa an Abati e dalc'h perc'henned prevez.\n↑ An diskouezadegoù zo bet en Abati Daoulaz\nChemins du patrimoine en Finistère – Abati Daoulaz (e galleg)\nLec’hienn infobretagne – Abati Daoulaz (e galleg)\nPatrimoine de France – Abati Daoulaz (e galleg)\nAdtapet diwar « https://br.wikipedia.org/w/index.php?title=Abati_Itron_Varia_Daoulaz&oldid=1862059 »


Nesiocypraea midwayensis - Wikipedia\nGenad : Nesiocypraea\n(Azuma & Kurohara, 1967)\nNesiocypraea midwayensis a zo unan eus ar pevar spesad a vez renket er genad Nesiocypraea e kerentiad an hoc'higed-mor hervez Word Register of Marine species WoRMS. Ur spesad kregin ral-spontus a vev e mor Sina en dour don.\nDiskrivet eo bet ar spesad gant Azuma & Kurohara e 1967 .\nDont a ra an anv midwayensis eus inizi Midway dre fazi. Ne vev ket ar spesad el lec'h-se.\nHeñvelsterioù a zo hervez an diskriverien evit ar spesad-se daoust d'an anv Nesiocypraea midwayensis bezañ implijet un tamm muioc'h eget ar re all:\nCypraea midwayensis Azuma & Kurohara, 1967 hervez ar re a renk an holl spesadoù Cypraeidae er spesad nemetañ Cypraea.\nDaou isspesad a zo bet diskrivet :\nNesiocypraea midwayensis kontiki Lorenz, 2012\nNesiocypraea midwayensis midwayensis Azuma & Kurohara, 1967\nKregin ral-spontus int. Kavet e vezont draget er mor don etre 350 ha 550 m donder.\nMentoù boutin ar c'hregin bihan-se a zo etre 16 mm ha 22 mm hirder, met e c'hell bezañ kavet hiniennoù korrig betek 12 mm gour pe ramz, betek 27 mm.\nNesiocypraea lisetae, Nesiocypraea teramachii, Nesiocypraea aenigma spesadoù all ar genad.\nLec'h bevañ ar spesad a zo er mor China.\n↑ Lec'hienn WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=570526 (en)\n↑ Azuma, M. and Kurohara, K. (1967). A new cowry collected off Midway Island. Venus 26: page(s): 2-3in WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=570526(en)\nAdtapet diwar « https://br.wikipedia.org/w/index.php?title=Nesiocypraea_midwayensis&oldid=1977921 »


Júu ʼmɨ́ɨ e cacuo fidiée 3 Juan 1\nJiˋ e catɨ́ˋ ꞌnɨˊ e cajmeꞌˊ JUAN\nJúuˆ e catɨ́ɨngˉ jaangˋ dseañʉꞌˋ i̱ siiˋ Gayo\n1 Jnea˜ siiˋ Juan, jo̱ lɨ́ɨnˊn jaangˋ dseaˋ féngꞌˊ i̱ quie̱ˊ nifɨˊ jee˜ dseaˋ quiáꞌˉ Dseaˋ Jmáangˉ, jo̱ jmoꞌˊo e jiˋ la e catɨ́ɨngˉ ꞌnʉˋ, Gayo, jaangˋ dseañʉꞌˋ rúnꞌˋn i̱ ꞌneáanˋn eáangˊ.\n2 ꞌNʉˋ Gayo lɨ́ɨnꞌˊ jaangˋ dseaˋ rúnꞌˋn i̱ ꞌneáanˋn eáangˊ, jo̱ mɨ́ɨꞌ˜ɨ Fidiéeˇ e guiʉ́ˉbɨ nidsijéeˊ quíiꞌˉ lɨ́ꞌˆ lají̱i̱ꞌ˜ fɨˊ nɨsinꞌˊ có̱o̱ꞌ˜ Dseaˋ Jmáangˉ, jo̱guɨ e guiúmˉbaꞌ contøøngˉ cajo̱. 3 Jo̱ eáamˊ lɨꞌiáangˋ dsiiˉ mɨ˜ güɨlíingˋtu̱ i̱ lɨɨng˜ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ fɨˊ la e jmaꞌrˊ jnea˜ júuˆ e simꞌˊbaꞌ fɨˊ guiʉ́ˉ có̱o̱ꞌ˜ Dseaˋ Jmáangˉ jo̱guɨ e seemˋbaꞌ cøøngˋ có̱o̱ꞌ˜ e júuˆ quiáꞌˉ i̱ Fidiéeˇ i̱ jáꞌˉ do. 4 Jo̱ jaˋ seaˋ quiéˉe e iáangˋguɨ dsiiˉ laco̱ꞌguɨ e iáangˋ dsiiˉ mɨ˜ lɨñiiˉ e dseaˋ quiáꞌˉ Dseaˋ Jmáangˉ i̱ lɨ́ɨngˊ lafaꞌ jó̱o̱ˋo̱ seemˋbre cøøngˋ có̱o̱ꞌ˜ e júuˆ quiáꞌˉ i̱ Fidiéeˇ i̱ jáꞌˉ do.\n5 Jo̱ fɨ́ɨˉguɨ́ɨ ꞌnʉˋ, rúꞌˋu i̱ ꞌneáanˋn eáangˊ, iáamˋ dsiiˉ e guiʉ́bˉ eeꞌˉ e jmɨcó̱o̱ꞌˇ jaléngꞌˋ dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, jo̱ jaˋ e lɨ́ɨˊ e i̱ dseaˋ i̱ cajmɨcó̱o̱ꞌˇ do jaˋ mɨˊ cuíinꞌˋre jéengˊguɨ. 6 Jo̱ mɨ˜ cagüɨlíingˋ i̱ dseaˋ do fɨˊ jee˜ jaléngꞌˋ dseaˋ quiáꞌˉ Dseaˋ Jmáangˉ fɨˊ la, nɨcasɨ́ɨiñˉ jial tíiˊ ꞌneáangˋ ꞌnʉˋ dseaˋ do mɨ˜ cajmɨcó̱o̱ꞌˇre. Jo̱baꞌ fɨ́ɨˉɨ ꞌnʉˋ, jgiéeˋ oꞌˊ e jmɨcó̱o̱ꞌˇbɨre có̱o̱ꞌ˜ jaléꞌˋ e ꞌnéˉ quiáꞌrˉ e laco̱ꞌ cuǿøngˋ ningɨ́ˉguɨr ta˜ guiaˊ júuˆ quiáꞌˉ Dseaˋ Jmáangˉ, co̱ꞌ lajo̱b iáangˋ dsíiˊ Fidiéeˇ. 7 Jo̱ jaléngꞌˋ i̱ dseaˋ íˋ, huíimˉ nɨcangɨrˊ e jmóorˋ ta˜ guiaˊ júuˆ quiáꞌˉ Dseaˋ Jmáangˉ, jo̱ jaˋ mɨˊ camɨrˊ faꞌ e dseaˋ i̱ jaˋ cuíingˋ Dseaˋ Jmáangˉ nijmɨcó̱o̱ꞌ˜ quiáꞌrˉ. 8 Jo̱baꞌ jneaa˜aaꞌ, dseaˋ lɨ́ɨˊɨɨꞌ dseaˋ quiáꞌˉ Dseaˋ Jmáangˉ, ꞌnéˉ nijmɨcó̱o̱ꞌˇbaaꞌ i̱ dseaˋ i̱ guiaˊ júuˆ quiáꞌˉ Dseaˋ Jmáangˉ do e laco̱ꞌ conrøøˋ niníiꞌ˜guɨ́ɨꞌ júuˆ quiáꞌˉ Fidiéeˇ i̱ jáꞌˉ do.\nJaléꞌˋ e gaˋ e cajméeˋ Diótrefes\n9 Jnea˜ nɨcajméeꞌ˜e co̱o̱ˋ jiˋ e catɨ́ɨngˉ dseaˋ quiáꞌˉ Dseaˋ Jmáangˉ i̱ seengˋ fɨˊ na, dsʉꞌ i̱ dseañʉꞌˋ i̱ siiˋ Diótrefes do jnɨ́ɨmˊbre quiéˉe jo̱ jaˋ íñꞌˋ jaléꞌˋ e júuˆ quiéˉe do, co̱ꞌ ꞌñiaꞌˊbre iiñ˜ cá̱rˋ nifɨˊ quiáꞌˉ jaléngꞌˋ dseaˋ quiáꞌˉ Dseaˋ Jmáangˉ i̱ neáangˊ fɨˊ na. 10 Jo̱baꞌ mɨ˜ niguiéngꞌˉ jnea˜ fɨˊ na, nifɨ́ɨˆbaa i̱ Diótrefes do fɨˊ quiníˆnaꞌ jialɨꞌˊ jmóorˋ lajo̱, co̱ꞌ ngɨrˊ ta˜ quie̱ˊ júuˆ gaˋ jo̱guɨ júuˆ adseeˋ e éeiñˋ jneaꞌˆ. Jo̱ o̱ꞌ jí̱i̱ꞌ˜ e jo̱ e jmóorˋ cajo̱, co̱ꞌ jaˋ íñꞌˋ jaléngꞌˋ dseaˋ quiáꞌˉ Dseaˋ Jmáangˉ i̱ dsilíingˉ dsiꞌee˜ írˋ fɨˊ quiáꞌrˉ, jo̱guɨ jnɨ́ɨmˊbɨr quiáꞌˉ jaléngꞌˋ dseaˋ i̱ iing˜ jméˉ lajo̱, jo̱guɨ ǿømˋbre conguiaˊ fɨˊ jee˜ dseaˋ quiáꞌˉ Dseaˋ Jmáangˉ jaléngꞌˋ i̱ dseaˋ i̱ jmóoˋ lajo̱.\n11 Dseaˋ rúnꞌˋn i̱ ꞌneáanˋn eáangˊ, jaˋ jmooꞌˋ laco̱ꞌ jmóoˋ i̱ dseaˋ gaˋ do, dsʉꞌ jmeeˉ laco̱ꞌ jmóoˋ jaangˋ dseaˋ guiúngˉ. Co̱ꞌ jaléngꞌˋ dseaˋ i̱ jmóoˋ lají̱i̱ꞌ˜ e guiʉ́ˉ, jo̱baꞌ dseaˋ quiáꞌˉ Fidiéebˇ lɨ́ɨiñˊ; dsʉꞌ jaléngꞌˋguɨ dseaˋ i̱ jmóoˋ e gaˋ, jo̱baꞌ dseaˋ íˋ jaˋ mɨˊ calɨcuíiñˋ Fidiéeˇ.\n12 Jo̱ lajɨɨmˋ dseaˋ féꞌrˋ guiʉ́ˉ uii˜ quiáꞌˉ i̱ dseañʉꞌˋ i̱ siiˋ Demetrio do, jo̱ la quie̱ˊguɨ jaléꞌˋ e jmóorˋ do féꞌˋ guiʉ́ˉ uii˜ quiáꞌrˉ. Jo̱guɨ lajɨɨbˋ jneaꞌˆ féꞌˋnaaꞌ guiʉ́ˉ uii˜ quiáꞌˉ i̱ dseaˋ íˋ cajo̱, jo̱guɨ ꞌnʉˋ ñíˆbaꞌ e jmangꞌˉ júuˆ jábꞌˉ féꞌˋnaaꞌ contøøngˉ.\nJúuˆ lɨ˜ cadséngˉ quiáꞌˉ Juan\n13 Jo̱ jmiguiʉbˊ jaléꞌˋ e seaˋ e ꞌnéˉ nifɨ́ɨˆɨ ꞌnʉˋ, dsʉꞌ jaˋ ꞌgaꞌˊ lɨˊ tɨˊ dsiiˉ e jaléꞌˋ e jo̱ nitó̱o̱˜o̱ fɨˊ ni˜ jiˋ, 14 dsʉco̱ꞌ lajmɨnábˉ nɨꞌiin˜n máan˜n ꞌnʉˋ, jo̱ jo̱guɨbaꞌ nisɨɨ˜naaꞌ jaléꞌˋ júuˆ quíˉiiꞌ dseángꞌˉ quiniˇnaaꞌ lana.\n15 Jo̱ güɨlɨseemˋbaꞌ juguiʉ́ˉ júuˆ røøˋ. Jo̱ guicó̱o̱ꞌˇbaꞌ jíngꞌˉ jaléngꞌˋ dseaˋ quiáꞌˉ Dseaˋ Jmáangˉ i̱ cuíingˋnaꞌ fɨˊ la. Jo̱guɨ guicó̱o̱bꞌˇ lajaléngꞌˋ dseaˋ rúꞌˋuuꞌ i̱ cuíingˋnaaꞌ fɨˊ na e fáꞌˋ jnea˜.\nJo̱ lanab jí̱i̱ꞌ˜ féꞌˋ jiˋ e catɨ́ˋ ꞌnɨˊ quiáꞌˉ Juan.